
colecția IZVOR Nr. 219 
Cap. I EVOLUȚIA UMANĂ ȘI DEZVOLTAREA ORGANELOR SPIRITUALE 


Posedăm un corp fizic care e compus din organe. Chiar şi copiii ştiu asta: 
întrebaţi-i unde le sunt ochii, ei vă vor arăta; şi gura, urechile, nasul, picioarele vi le vor 
arăta, de asemenea. Mai târziu, la şcoală, ei vor învăţa că omul are cinci simțuri 
(vederea, mirosul, auzul, gustul şi simţul tactil), având fiecare funcţii bine determinate: 
funcțiile senzaţiilor tactile nu sunt cele ale gustului sau ale vederii, etc. 

Toate raporturile omului cu lumea sunt bazate pe cele cinci simţuri, de aceea el 
încearcă să profite la maxim de posibilitățile lor şi, deasemenea, să-şi multiplice 
senzațiile pe care le furnizează ochii, urechile, pielea, etc... Printre senzaţii, unele sunt 
mai mult sau mai puţin necesare şi mai mult sau mai puţin intense. De exemplu, gustul: 
cine ar nega bogăția, varietatea senzațiilor produse de gust, mai ales la o masă suculentă? 
Sau simţul tactil... Când un bărbat şi o femeie se mângâie, ei simt senzații de o mare 
intensitate; se spune că plăcerea sexuală dă cele mai puternice senzaţii, ceea ce este destul 
de îndoielnic. În general, da, e adevărat, dar nu pentru toată lumea: anumiţi artişti, 
înzestrați cu o mare sensibilitate a vederii sau auzului, trăiesc cele mai puternice impresii 
graţie culorilor şi sunetelor, mai intense decât cele din cazul actului sexual, care adesea îi 
lasă indiferenți şi reci. 

Majoritatea oamenilor nu e încă aşa de evoluată, putem spune că simţul tactil (în 
care includem şi sexualitatea) şi gustul sunt, pe moment, cele două simţuri care 
guvernează lumea. Vederea, auzul şi mirosul ocupă un loc secundar; sunt oameni pe care 
parfumurile, sunetele şi culorile îi lasă indiferenți, cu excepția cazului când este în joc 
interesul lor, ca în cazul animalelor, unde mirosul, auzul şi văzul sunt extraordinar de 
dezvoltate, pentru că au nevoie de aceste simţuri pentru a se proteja şi a-şi căuta hrana. 

Vă vorbesc de lucruri pe care le ştiţi, dar o fac pentru a vă atrage atenţia asupra 
concluziilor la care, sigur, nu aţi ajuns. De milenii oamenii exersează cum să-şi 
multiplice, cum să-şi amplifice senzațiile şi percepțiile celor cinci simţuri, şi acest joc pe 
claviatura celor cinci simţuri îl numesc cultură şi civilizație. Ei bine, e puţin cam 
sărăcăcios acest fel de a vedea lucrurile. Oricare ar fi gradul de fineţe pe care l-ar putea 
atinge, cele cinci simţuri rămân oricum limitate, pentru că aparțin lumii fizice şi nu 
explorează decât planul fizic. Natura a prevăzut şi alte clape pe claviatură... da, un al 
şaselea, al şaptelea simţ, de o altă intensitate, de o altă putere. Numai că, pe moment, 
oamenii s-au limitat la cele cinci simţuri, nu vor să recunoască că sunt şi alte domenii de 
explorat, de văzut, de atins, de respirat. Nu este deci de mirare că nu pot avea noi senzații, 
mai extinse, mai bogate, mai subtile. Cum se poate explica faptul că, fără a-şi hrăni în 
nici un fel cele cinci simţuri, anumite ființe au percepții care le duc până la extaz: o 
lărgire a conştiinţei, o impresie de plenitudine, de grandoare şi imensitate? 

Oamenii trebuie să înțeleagă că, necăutând decât acumularea şi amplificarea 
senzaţiilor fizice, vor avea mari decepţii, deoarece senzațiile acestea sunt limitate. De ce? 


Pentru că fiecare organ este specializat: el îndeplineşte o funcţie determinată şi nu 
procură decât senzaţii ce corespund naturii sale. Pentru a simţi noi senzaţii, trebuie să ne 
adresăm altor organe, pe care le posedăm. 

Observaţi oamenii: ei au posibilitatea de a vedea totul, de a gusta şi atinge totul, 
de a cumpăra totul, şi totuşi le lipseşte ceva. De ce? Pentru că ei nu ştiu că, pentru a 
cunoaşte plenitudinea, a descoperi senzații de o putere şi bogăţie într-adevăr 
excepţionale, trebuie să începă prin a nu mai conta exclusiv pe cele cinci simţuri. În acest 
domeniu orientalii sunt capabili de a face experienţe absolut de neconceput pentru 
occidentali. În India sau în Tibet, de exemplu, anumiţi yoghini locuiesc în găuri scobite în 
pământ. În această obscuritate, în linişte absolută, nu există nici un fel de hrană pentru 
cele cinci simțuri, pe care yoghinul reuşeşte să le amorțească prin meditaţie. lar când 
simţurile se opresc din funcțiune, ele nu mai absorb energia psihică destinată centrilor 
subtili: atunci, aceştia se trezesc şi yoghinul începe să vadă, să audă şi să simtă, să atingă 
elementele fluidice din regiunile superioare. lată deci scopul pentru care aceste ființe 
excepționale încearcă, unii timp de ani de zile, să-şi suprime senzațiile vizuale, auditive, 
olfactive, etc... oprind orice mişcare. Rămâne doar gândirea; în continuare, ei îşi opresc 
până şi gândirea, pentru a trăi în comunitate totală cu Divinitatea. 

Dumnezeu a depus în sufletul uman posibilități pe care o existență întoarsă prea 
mult spre exterior le împiedică a se trezi. De altfel, ce faceți atunci când meditaţi? 
Închideţi ochii pentru a vă putea întoarce atenţia spre interior... Dar aş dori să aduc o 
precizare la acest subiect. Când meditaţi, nu rămâneți prea mult timp cu ochii închişi; 
altfel, de vreme ce nu sunteți încă yoghini hinduşi, riscați să adormiţi. Deschideţi din 
când în când ochii, fără a vă lăsa atenția distrasă de ceea ce vă înconjoară, închideți-i, 
apoi deschideţi-i din nou... Bineînţeles, pentru a medita se recomandă în general de a 
închide ochii, pentru că aceasta ajută la izolare şi concentrare. Dar dacă îi închidem prea 
mult timp, adormim... 

Ce se petrece: deschizând ochii, ne trezim, iar închizându-i, ne pregătim să 
dormim. Este un proces înregistrat în creier de milioane de ani, iar natura, care este fidelă 
şi veridică, spune: “Aţi închis ochii? Înseamnă că doriţi să dormiţi. Foarte bine, vom 
aranja asta!” Şi iată-vă, scufundat într-o... “meditație” profundă! Dimpotrivă, când 
deschideţi ochii, este semnalul de trezire: totul se pune în mişcare, începe să funcționeze, 
creierul, braţele, picioarele... Da, o mică mişcare, o nimica toată - deschiderea ochilor - 
declanşează o lume întreagă! Această problemă, a închiderii şi deschiderii ochilor, este 
foarte importantă. Vi se spune uneori: “Dar deschideţi ochii!” E un fel de a vorbi, pentru 
că ochii voştri sunt deschişi; atunci, despre care ochi este vorba? Ei bine, despre alți ochi 
care sunt mai lucizi, care au o vedere mult mai profundă, mai spirituală. Ochii corpului 
vostru sunt deschişi, într-adevăr, dar mai aveţi şi alți ochi, iar aceştia sunt închişi. Totuşi 
uneori, observăm că ei există, şi că se pot deschide. 

Uneori, pentru a putea deschide aceşti ochi spirituali, care văd aspecte mai subtile 
ale realităţii, trebuie închişi ochii fizici. Alteori, dimpotrivă: închizând ochii fizici îi 
închidem pe cei spirituali şi deschizând ochii fizici îi deschidem pe cei spirituali. Vedeţi, 
sunt nuanţe foarte subtile. Încet-încet, veţi reuşi să distingeţi toate acestea şi să vă serviţi 
de ele în viaţa cotidiană. 

Occidentali au dus la perfecțiune viaţa celor cinci simţuri. Ei îşi imaginează că în 
acest fel vor cunoaşte totul... şi vor fi fericiți. Ei cunosc destule lucruri, e adevărat, 
încearcă multe senzaţii, dar cele cinci simţuri devorează toată energia lor psihică şi nu le 


rămâne nimic pentru partea spirituală. În occident, oamenii trăiesc prea mult senzațiile 
fizice şi nu mai au energie pentru a o concentra spre alte facultăți, care se pot trezi. Prea 
multe senzaţii! “Trăim”... desigur că trăim; dar e o viaţă care care ascunde adevărata 
viață. Trebuie să înţelegeți aceasta, şi să vă decideți să eliminaţi multe senzaţii care 
împiedică o reală percepţie a lucrurilor. 

La ora actuală, folosirea drogurilor se extinde tot mai mult... Din cauza dorinţei de 
a scăpa din insipida viaţă cotidiană, din ce în ce mai mulți oameni caută evadarea în opiu, 
haşiş, marijuana, cocaină, heroină... Toţi acei care folosesc aceste droguri obțin anumite 
senzaţii de clarvedere, de claraudiţie, etc... care le pot da iluzia de a atinge stări de 
conştiinţă superioare. Dar se înşală, şi în timp îşi pierd chiar şi propriile facultăți 
intelectuale şi îşi ruinează sănătatea. Aceste droguri, deşi sunt utilizate de secole în Orient 
sau în America de Sud, sunt foarte nocive pentru sistemul nervos. 

Hinduşii şi Tibetanii au o înaltă cunoaştere a ierburilor, e o ştiinţă care se 
transmite de milenii. Unele, se pare, permit când sunt mâncate a trăi săptămâni fără 
hrană; altele, de a rămîne zi şi noapte în zăpezile Himalaiei fără a suferi de frig. Acestea 
mi s-au spus; nu le-am verificat, dar e posibil. Eu cred în puterea ierburilor. Există, de 
asemenea, preparate foarte puternice graţie cărora putem să ne provocăm viziuni şi 
dedublare. Citim, în anumite cărți, că în Evul Mediu se cunoşteau pomade, unguente, cu 
care vrăjitoarele îşi ungeau corpul pentru a merge la Sabat. În realitate, ele nu mergeau 
nicăieri cu corpul fizic, ci cu corpul astral. Anumiți medici au verificat realitatea acestor 
fenomene. Ei au adaptat reţetele, care sunt dificil de reconstituit exact, pentru că nimic nu 
era spus clar, şi le-au experimentat. În toate aceste unguente se introduceau substanţe 
excitante, care provoacă dedublarea. 

Dar să lăsăm această problemă. V-am spus aceste lucruri numai pentru a vă arăta 
că există produse extrem de puternice care vă dau acces la planurile mai subtile decât cel 
fizic, dar aceste produse sunt adesea foarte nocive. De aceea vă sfătuiesc să nu vă serviţi 
niciodată de ele. Cea mai bună soluţie este de a căuta toate aceste senzații de plenitudine, 
libertate, bucurie, dilatare prin mijloace spirituale. Iată, este aici drumul regal. Adevăraţii 
discipoli nu contează pe nimic din exterior, ei ştiu că Dumnezeu a depus toate comorile şi 
toată bogățiile, toate produsele tuturor laboratoarelor şi farmaciilor în ei înşişi, e suficient 
să le caute şi să le folosească. Ar fi păcat pentru voi, după ce ați stat zece, douăzeci de ani 
într-o şcoală iniţiatică, să nu fi învăţat să puneţi în valoare bogăţiile pe care le posedați. 

Fiecare organ de simţ ne procură o parte din cunoaşterea lumii şi e interesant de 
ştiut cum sunt aceste simțuri ierarhizate. Simţul tactil e specializat în ceea ce este solid, 
nu atingem nici ceea ce este gazos, nici ceea ce este eteric, un pic lichidele, dar mai ales 
solidele. Gustul e specializat pentru lichide. Veţi spune: “Ba nu, când pun o bomboană în 
gură, ea e solidă, şi am totuşi o senzaţie de dulce...“ Ah! Vă voi răspunde că n-aţi studiat 
bine problema: gustul nu funcționează decât cu o condiţie, ca ceea ce puneţi în gură să 
aibe posibilitatea de a deveni lichid grație salivei. Să luăm acum mirosul. Este un simţ 
care percepe mirosurile, adică emanaţiile gazoase. Nasul are încă raporturi cu materia, 
dar cu o materie mai subtilă ale cărei particule plutesc în aer. Mai departe, în cazul 
auzului, nu mai e vorba de particule materiale, ci numai de unde, vibrații. Şi la fel este 
pentru văz. Cu vederea suntem aproape de lumea eterică. Deci, vedeţi, cele cinci simţuri 
sunt ierarhizate, de la cel mai grosier la cel mai subtil. 

Dar dacă vrem acum să pătrundem în lumea astrală, nu ne mai putem folosi de 
cele cinci simţuri. Ne trebuie un alt simţ, care să fie adaptat, adică capabil de a percepe o 


materie şi mai subtilă. Toţi aceia care nu au dezvoltat acest al şaselea simţ nu pot şti că 
există o altă materie, o altă regiune, ei nu bănuie că universul e parcurs de alte vibrații, 
care ne pot provoca senzații mai vaste şi intense. Pentru a atinge un obiect, trebuie să te 
afli lângă el. Pentru a-l gusta, de asemenea. Pentru a respira un parfum, putem fi, deja, la 
o anumită distanță. Pentru a capta un sunet, distanţa poate fi puţin mai mare... Şi pentru 
vedere, şi mai mare, pentru că ochii sunt astfel alcătuiți încât ne permit să primim 
informații şi instrucţiuni de foarte departe. Vedeţi din nou cum natura a stabilit foarte 
inteligent această ierarhie între cele cinci simţuri. Dar ea nu s-a oprit aici, şi acum alte 
simţuri trebuie să ne pună în contact cu regiuni mai vaste şi mai îndepărtate. 

Cât timp ființa umană nu şi-a dezvoltat organele care pot să o pună în contact cu 
regiuni şi entități mult mai elevate, ea nu va cunoaşte mare lucru. Ea va scrie, va vorbi, va 
explica, va critica, va judeca, dar se va înşela tot timpul, pentru că nu cunoaşte decât o 
parte a realității. Dacă vrea să cunoască întreaga realitate, trebuie să exerseze să trezească 
în ea alte facultăți pe care le poseda şi înainte, dar care dorm, aşteptând să fie utilizate. 
Într-o epocă foarte îndepărtată, când omul nu intrase cu adevărat în posesia corpului său 
fizic, tradiția inițiatică spune că trăia tot timpul dedublat, în afara corpului său... Mai 
târziu, când spiritul său a început să coboare progresiv în materie, el şi-a dezvoltat 
facultăți care îi permiteau să lucreze asupra materiei (cele cinci simţuri), în timp ce 
slăbeau facultățile sale mediumnice. Dar nu le-a pierdut, le posedă încă. 

Priviţi copiii. Până la vârsta de şapte ani nu sunt complet intrați în corpul lor fizic: 
aceasta reflectă perioada când umanitatea era în acest stadiu de evoluţie. În acea perioadă, 
oamenii vorbeau cu spiritele naturii şi cu sufletele morţilor, comunicau cu ele, le 
întâlneau, şi când mureau ei înşişi, nu ştiau dacă sunt morți sau vii. Lumea invizibilă, 
lumea spiritelor era pentru ei cea mai mare realitate; ei pluteau în atmosferă ca şi cum ar 
fi fost imateriali, şi numai din când în când reintrau în corpul lor fizic. În aceste condiţii, 
ei nu erau pregătiți să lucreze asupra materiei. Ori, în evoluţia lor trebuiau să treacă prin 
aceasta. În prezent, oamenii au ajuns să aibă mijloace intelectuale formidabile pentru a 
domina materia, dar în acelaşi timp au uitat de existenţa lumii spirituale, au rupt contactul 
cu ea. La unii, desigur, a rămas o amintire, o intuiţie, dar majoritatea a uitat. 

Există două forme de cunoaştere: intelectuală şi spirituală, deci dacă le-am putea 
dezvolta pe amândouă, e cu atât mai bine. Nu trebuie să uităm că natura însăşi, adică 
Inteligența cosmică are punctul ei de vedere asupra evoluţiei omului: ea a plănuit 
dezvoltarea fiinţei umane în cele două sensuri, spre materie şi spre spirit. Dar cum e 
foarte dificil de dezvoltat cele două părți în acelaşi timp, ea a dat omului secole şi milenii 
pentru a lucra într-o singură direcție, lăsând câteva căi deschise în cealaltă, pentru a nu 
împiedica evoluţia sa spirituală. Deci, pentru epoca actuală, Spiritul cosmic a decis de a 
permite oamenilor de a se dezvolta în domeniul senzațiilor, al vederii, al auzului, etc... El 
îi lasă pe oameni să coboare în materie pentru a o poseda, a o atinge, a o explora, a o 
cunoaşte, şi mai cu seamă pentru a lucra cu ea. 

Nu vă miraţi, aşa este, e un pasaj. Spiritul uman e obligat să coboare, din ce în ce 
mai profund, în materie pentru a o cunoaşte, pe punctul de a pierde toate amintirile patriei 
celeste unde trăia în trecutul îndepărtat. Dar, cunoscând din ce în ce mai bine materia, el a 
făcut numeroase achiziţii, şi mai ales a început să-şi domine materia lui proprie. Pe 
moment, desigur, numai o mică minoritate este capabilă de aceasta, dar pentru om, scopul 
existenţei terestre este de a cobori în corpul fizic ca să intre în posesia facultăților sale şi 
să le utilizeze pentru a lucra asupra lumii exterioare. 


Când spun că spiritul uman “coboară în materie”, subînțeleg în primul rând în 
corpul fizic, pentru a se instala, pentru a-l lua în posesie şi a pentru a-i deveni stăpân. 
Apoi, după ce s-a instalat, el lucrează la rândul său asupra mediului exterior. Aici, de 
asemenea, manipulează lucruri: el transformă, construieşte, distruge... E o perioadă de 
involuţie, de coborâre în materie. Dar cum Spiritul divin are proiecte grandioase pentru 
fiinţa umană, El nu o lasă să coboare indefinit, să se scufunde complet, să piardă 
contactul cu Cerul şi să-şi uite originile. De îndată ce va atinge un stadiu suficient de 
posesiune de sine, de stăpânire a propriului creier, a propriilor membre şi tuturor 
facultățile sale, de cunoaştere a tuturor proprietăților elementelor, atunci alte influenţe, 
alte forţe, alți curenți vor începe să o poarte, să o ridice, şi, progresiv, ea va regăsi 
facultățile pe care le poseda în trecut: va cunoaşte în acelaşi timp şi materia şi spiritul. 

Se spune în Geneză că Adam şi Eva au mâncat din fructul Arborelui Cunoaşterii 
Binelui şi al Răului. Aceasta semnifică că nu au vrut să se mulțumească cu cunoaşterea 
spiritului, şi că au vrut de asemenea să coboare în materie; au început atunci să coboare, 
şi aici, prin bucurie şi suferințe, prin sănătate şi boli, studiază - mai mult răul - de 
milioane de ani. Depindea de ei să rămână sus, în Paradis, să nu fi mâncat decât fructele 
Arborelui Vieții eterne, dar, împinşi de curiozitate, au vrut să vadă ce era Jos, şi atunci au 
început să sufere de frig, de obscuritate, de boli şi de moarte. 

Omenirea îşi continuă, încă, coborârea... Anumite religii numesc această coborâre 
“păcatul originar”. Dar o putem interpreta, de asemenea, ca un studiu în care ființa umană 
a vrut să se lanseze. Da, acest Arbore al Cunoaşterii Binelui şi Răului, reprezenta nişte 
studii de făcut, nişte studii forte dificile, pentru că omul trebuia să înfrunte o materie din 
ce în ce mai densă. Dar ce era rău în asta? El a ales să coboare să se instruiască, şi a 
coborât; acum e adâncit în studiile sale până la gât, pe cale de a-şi da seama în ce infern 
s-a băgat. Pentru moment, el studiază răul, dar într-o bună zi va urca înapoi pentru a 
studia binele. 

Eu cunosc proiectele şi planurile Inteligenţei cosmice, ştiu că atunci când oamenii 
vor stăpâni şi domina materia grație celor cinci simțuri, ei vor începe să se avânte spre 
înălțimi pentru a-şi dezvolta simțurile spirituale. Deci, cei care doresc să avanseze pe 
drumul evoluției, să înceapă să reducă din senzațiile pe care le încearcă prin cele cinci 
simţuri pentru a căuta de acum înainte în ei înşişi. Înăuntru e vastitate, bogăţie... trebuie 
numai să căutăm! 


Cap Il AURA 


Tot ceea ce există, oamenii, animalele, plantele, şi chiar pietrele, emit particule, 
produc emanaţii, şi această atmosferă fluidică, subtilă, care înconjoară orice lucru, o 
numim aură. Evident, ea nu este vizibilă, cu excepția clarvăzătorilor, multă lume nici nu 
ştie că există. Aura este deci acest fel de halou care înconjoară fiecare ființă umană, cu 
diferenţa că la unii este vastă, luminoasă, puternică, posedă vibrații intense, în timp ce la 
alții, din contră, e mică, ştearsă, urâtă. 

Putem compara aura cu pielea. Cunoaşteţi importanţa pielii pentru corpul fizic. Ea 
are numeroase funcții. Mai întâi, are o funcție de protecţie, e un scut, o carapace: 
protecție împotriva şocurilor, contra substanțelor nocive, contra diferențelor de 
temperatură, etc... Apoi, o funcție de schimb, pentru că pielea absoarbe, respiră şi 
elimină. În fine, pielea este un organ de simţ, pentru că prin intermediul ei simţim 


temperatura, contactul, durerea, etc... Dar, nu mă voi opri la aceste funcţii, nu e domeniul 
meu, dacă vreţi informaţii detaliate, le veţi găsi în cărțile de anatomie şi fiziologie. Ceea 
ce mă interesează e să fac o paralelă între piele şi aură. Aura posedă aceleaşi funcţii ca şi 
pielea. Putem spune că este pielea sufletului, ea este cea care-l îmbracă, care îl protejază, 
care îi dă sensibilitatea, şi, în fine, ea e cea care permite să lase să treacă curenții cosmici 
care permit schimburi între sufletul uman şi toate creaturile, până la astre, între sufletul 
unei creaturi şi Sufletul universal. 

Putem, de asemenea să comparăm aura cu atmosfera care înconjoară pământul. 
Da, e extraordinar! Pământul posedă o perdea de protecție, pielea sa. Ea e un pic mai 
îngroşată ca a noastră, e adevărat, dar joacă exact acelaşi rol. Graţie atmosferei sale, 
pământul evită multe pericole în cursa sa prin spaţiu! Toate corpurile ce vin din spațiu şi 
care ar putea produce catastrofe dacă ar ajunge pe pământ, sunt obligate să intre mai întâi 
în contact cu atmosfera unde sunt, în general, dezintegrate. 
Atmosfera ne protejază de asemenea de alte pericole cum ar fi anumite radiații cosmice, 
care ar fi mortale pentru noi, dar care traversând atmosfera sunt neutralizate de 
elementele chimice cu care e impregnată. 

Prin intermediul aurei noastre se produce un schimb neîntrerupt între noi şi forțele 
naturii. Toate influenţele cosmice, planetare şi zodiacale care se deversează constant în 
spaţiu, vin până la noi, şi după calitatea aurei noastre, după sensibilitatea sa, puritatea şi 
culorile sale primim o anume forță sau nu. Aura reprezintă, deci, antenele noastre, e un 
aparat care captează mesaje, unde, forțe care ne vin din univers. Să presupunem acum că 
există în lume anumite influențe nefaste. Dacă aveţi o aură foarte puternică, foarte 
luminoasă, aceste forțe nu pot trece şi ajunge la conştiinţa voastră pentru a vă atinge, a vă 
zdruncina, a vă vătăma. De ce? Pentru că, înainte de a vă atinge, ele trebuie, mai întâi, să 
întâlnească aura voastră. Aceasta este o o barieră, un zid, sau ca o vamă la frontieră, şi la 
această vamă se găsesc angajaţi care nu lasă să treacă nimeni, fără să verifice ce are în 
bagaje, în maşini. Aceşti vameşi acționează în exteriorul conştiinţei noastre, dar ei pot să 
ne avertizeze. Diferențiem funcțiile aurei, dar în realitate ele sunt legate: sensibilitatea, 
schimbul şi protecția, toate se fac în acelaşi timp. 

Acum, ce factori acționează pentru formarea aurei? La fel ca la formarea pielii. 
Există piele ordinară, zgrunţuroasă, uscată, şi altele, din contră sunt suple, fine, plăcute... 
Aproape oricine, e capabil ca dintr-o privire să judece calitatea unei pieli. Şi de ce 
depinde această calitate? De tot organismul, de buna funcționare sa fiziologică şi fizică. 
Omul e cel ce îşi formează pielea. 

Da, pielea poate să ne dezvăluie multe lucruri. Dacă ea e fină şi spirituală, 
înseamnă că omul e spiritual, pentru că nimeni nu-şi poate forma o piele care nu-i 
corespunde. Inconştient, omul lucrează asupra pielii sale, şi, dacă ştie cum să şi-o facă, 
poate chiar să o schimbe. Evident, e foarte greu, dar e posibil şi este foarte important. 
Întreg destinul omului depinde de pielea sa, pentru că relaţiile sale cu oamenii şi lumea 
exterioară depind de ea. Vă spun acestea pentru a reflecta. Fiecare detaliu al pielii are o 
semnificaţie. Chiar şi consistenţa sa (lucioasă, suplă, dură, flască, moale) reflectă 
calitățile, caracteristicile esenţiale ale unei fiinţe: rezistența sa, voința sa, activitatea sa, 
sau, din contră, slăbiciunea sa, lenevia sa şi deficienţele sale. 

Destinul omului, succesele sale, eşecurile sale, totul este în piele. Strângând mâna 
cuiva, spunându-i: “Bună ziua! Ce mai faceţi?” putem descoperi calitățile sale esenţiale. 
Dacă cunoaştem corespondențele, strângând mâna cuiva, putem să ne facem o idee 


despre calitățile şi defectele sale. Dar cum mâinile se strâng automat, fără a da atenţie la 
ceva... nu descoperim nimic. Strângem mâna cuiva pentru a stabili un contact, a face un 
schimb cu o altă persoană şi, în acest schimb, trebuie să dăm ceea ce avem bun, iar 
celălalt, la rândul său, trebuie să facă la fel. Dacă acest gest nu aduce nimic, mai bine să 
nu-l facem. 

Dar, să revenim la aură. Cum v-am spus, ea e constituită din emanaţii, dar nu 
numai ale corpului fizic, pentru că acestea nu sunt suficiente pentru a forma aura. Aura, e 
mai complexă, e o combinaţie a tuturor emanațiilor a tuturor corpurilor subtile, şi fiecare 
dintre ele, prin emanaţiile sale, adaugă noi nuanţe. Corpul eteric al omului formează o 
aură care penetrează aura corpului fizic şi această aură a corpului fizic şi eteric ne arată 
sănătatea şi vigoarea sa. Corpurile astral şi mental, prin activitatea lor - sau inerția lor -, 
calitățile - sau defectele - lor, adaugă alte emanaţii, alte culori la aura de mai sus, 
dezvăluind astfel natura sentimentelor şi gândurilor omului. Şi dacă corpurile cauzal, 
budhic şi atmic sunt trezite, ele adaugă alte culori, mai luminoase, alte vibrații, mai 
puternice. 

Emanaţiile celor trei corpuri superioare formează corpul de slavă, pe care 
apostolul Pavel l-a menţionat în Epistolele sale. V-am mai vorbit despre acest lucru. Îl 
numim de asemenea corpul nemuritor, corpul luminii sau corpul lui Christos. Când, în 
momentul schimbării la față pe muntele Tabor, lisus a apărut cu Moise şi Ilie discipolilor 
Petru, lacov şi loan, era atât de luminos şi radios că ei nu au putut suporta această 
strălucire şi au căzut la pământ. “Faţa sa strălucea ca soarele, spun Evangheliile, 
veşmintele sale au devenit albe, ca şi lumina.” Această transfigurare era o manifestare a 
corpului de slavă. 

Corpul de slavă, ca şi aura, este o emanaţie a ființei umane, dar în timp ce aura 
exprimă totalitatea ființei - defectele ca şi calitățile - corpul de slavă este expresia vieții 
spirituale cele mai intense. De aceea, corpul de slavă se manifestă numai la mari Maeştrii. 
Graţie acestui corp, cu adevărat pur şi luminos ei vindecă bolnavii, aduc binecuvântări pe 
oriunde trec şi călătoresc prin spațiu. 

Aura este deci fuziunea tuturor emanaţiilor ființei întregi. De aceea, când un 
Iniţiat vrea să cunoască o persoană, el nu observă anume aparenţa sa exterioară: 
fizionomia, gesturile, limbajul său; nu, ci el se străduie să-i simtă aura. Toate culorile, 
forțele şi emanaţiile fluidice care omul le răspândeşte în jurul său, şi pe care nu le poate 
ascunde, nici controla, iată, ce observă Inițiatul! Anumite persoane sunt adevăraţi artişti 
în camuflaj: ele îşi stăpânesc perfect gesturile, privirea, vocea, limbajul. Ceea ce nu ştiu, 
este că ele nu au nici o putere asupra manifestărilor subtile ale vieții lor interioare. 
Gândurile lor, sentimentele lor, creează forme, culori pe care ele nu au nici o putere să le 
schimbe sau să le ascundă. De aceea, pentru un Iniţiat, totul este clar: dacă fiinţele sunt în 
armonie sau în dezordine, dacă emană din ele ceva constructiv, benefic, luminos, o 
atmosferă care te întăreşte sau te purifică, sau, din contră, te îmbâcseşte, el simte imediat. 
Şi chiar şi sănătatea este vizibilă pe aură, starea ficatului, a plămânilor, a creierului, etc... 
toate acestea sunt vizibile în aură. 

Aura reprezintă deci o carte, dar o carte atât de subtilă, încât e dificil să-ți faci o 
idee. Şi aşa cum nu există două creaturi cu aceleaşi amprente digitale, nu există, de 
asemenea, două creaturi care au aceeaşi aură, pentru că aura reprezintă totalitatea ființei 
umane. 


Atmosfera pământului e impregnată de emanaţiile oamenilor, animalelor, 
plantelor, pietrelor, apelor, munţilor şi a tuturor forțelor care vin de la planete şi stele. La 
fel e şi aura umană; e o sinteză vastă, foarte bogată a tot ceea ce există în om. De altfel, 
mineralele, plantele şi animalele au de asemenea o aură, dar o aură numai fizică. 
Mineralele, metalele şi cristalele proiectează anumite forțe care formează în jurul lor un 
fel de mic câmp magnetic, colorat. 

La plante, corpul eteric adaugă vitalitatea, nevoia de a creşte şi conferă o aură mai 
intensă, de vitalitate mai mare decât cea a mineralelor. La animale, aura e şi mai bogată 
pentru că ele au deja un corp astral, corpul dorințelor. În general, ele nu au început să-şi 
dezvolte corpul mental, în timp ce la unele animale, cum ar fi câinele, calul, elefantul, 
maimuța... biologii găsesc un început al facultății de a gândi. E o gândire rudimentară, 
desigur, dar în vecinătatea oamenilor, corpul lor mental începe să se dezvolte, pentru că 
oamenii, ocupându-se de animale, iubindu-le, îngrijindu-le, contribuie mult la evoluția 
lor. Cât despre oameni, ei dezvoltă corpul lor mental într-un mod prodigios; ei nu o fac 
tot timpul în sensul favorabil, dar cei ce ştiu să se conducă şi să-şi desăvârşească 
gândirea, îşi întăresc enorm aura. 

Cât despre sfinți, profeți, Iniţiaţi, prin adorarea şi iubirea lor pentru Creator, ei îşi 
dezvoltă corpul lor cauzal, corpul lor budhic şi corpul lor atmic care formează o aură de o 
splendoare extraordinară cu culori într-o continuă mişcare, ca focurile de artificii. Aura 
lor este, de asemenea, foarte vastă, se povesteşte că aura lui Budha se întindea pe mai 
multe leghe. Da, marii Maeştri sunt capabili să-şi mărească aura pentru a putea cuprinde 
o întreagă regiune sub protecţia lor şi să penetreze în acelaşi timp aura tuturor oamenilor 
ce locuiesc în acea regiune pentru a le insufla o viață nouă. Ei nu au altă dorință sau scop 
decât de a-şi lărgi aura pentru a se întinde şi a prinde sub aripile lor, cum se spune, un 
număr cât mai mare de creaturi. lată idealul lor! E grandios, e sublim. Prin aura lor, ei 
purifică atmosfera în jurul lor, o înfrumuseţează, iluminează şi reînvie creaturile. Prin 
aură lucrează, de asemenea asupra grânelor şi vegetației şi schimbă curenţii atmosferici. 
Da, aura Iniţiaţilor este ceva divin! 

Graţie acestei aure imense, care le permite să atingă nenumărate regiuni ale 
universului, Iniţiaţii ajung la o înţelegere profundă a lucrurilor, care nu este o înţelegere 
intelectuală. De aceea, voi trebuie, de asemenea, să opriți intelectul vostru să aibă 
preocupări care nu vă aduc nici viziuni celeste nici beatitudine şi să vă avântaţi, grație 
unei aure puternice, luminoase, spre regiuni sublime unde veți învăţa cum a creat 
Dumnezeu lumea şi ce a scris prin intermediul stelelor, munţilor, lacurilor, păsărilor, 
animalelor, plantelor. Pentru a creşte intensitatea, puritatea şi puterea aurei, esențial este 
să avem un ideal înalt de a munci aspra nouă înşine, să îndeplinim acte nobile şi juste, să 
avem gânduri şi sentimente pure. 

Acei care găsesc că natura actelor, gândurilor şi sentimentelor lor nu are nici o 
importanţă pentru că morala şi religia sunt acum ceva perimat, de care trebuie să ne 
debarasăm, îşi urâţesc aura şi nu produc decât culori spălăcite şi murdare, vibrații haotice 
şi dizarmonioase, pe care alţii, în mod inconştient, le simt şi se îndepărtează. Nu iubim 
decât ceea ce este pur, luminos, armonios, şi cel care vrea să fie iubit trebuie să înţeleagă 
că nu trebuie decât să lase să intre în el forţe pure şi luminoase. Pentru acei care caută 
dragostea, puterea, sau lumina, nu există altă metodă decât cea de a lucra asupra aurei lor, 
pentru a înlătura culorile şterse care distrug, prin vibraţiile lor, tot ceea ce este bun în 
alții. O ştiţi, cineva stă abia cinci minute aproape de dumneavoastră, apoi vă căutaţi în 


zadar inspirația, bucuria, credinţa în Dumnezeu. Totul a dispărut... Alții stau cinci minute 
cu voi şi sunteţi revigoraţi, vechile voastre celule au dispărut şi din nou aveţi credință, din 
nou aveți elan. Cauza acestor schimbări, trebuie să o ştiţi, este aura lor. 

Din acest motiv, aura este ca un instrument magic în mâna Iniţiaților. Cum ea face 
parte din ei înşişi, oriunde merg, ei îmbunătățesc regatul mineralelor, plantelor, 
animalelor şi oamenilor. Şi aceasta nu se opreşte aici. Prin aura sa, un Maestru ajută chiar 
şi desîncarnaţii, care sunt miliarde şi miliarde în spaţiu... Da, aura sa caută să se întindă, 
chiar şi acolo, în cealaltă lume. Eu cunosc această problemă, am studiat-o. Un Maestru 
ameliorează destinul a numeroase ființe din lumea astrală şi din lumea mentală; dacă pe 
pământ el nu se ocupă decât de un număr mic de oameni, pe de altă parte, este, fără 
îndoială, în contact cu o multitudine de creaturi care vin să se încălzească, să se lumineze 
la aura sa şi să primească un pic de vitalitate pentru a evolua. 

Da, munca veritabilă a marilor Maeştrii nu este aici, printre oameni; pe partea 
cealaltă munca lor e mult mai intensă, chiar dacă nu vedem nimic. Marii Maeștrii, care au 
realizat din toată inima lor, din tot sufletul lor, din tot spiritul lor acest ideal de a-l servi 
pe Dumnezeu, au trezit corpurile lor cauzal şi budhic, ale căror vibrații ating chiar şi 
creaturi care trăiesc pe alte planete. Şi în acelaşi fel, Maeştrii care trăiesc pe alte planete 
ating creaturile terestre, şi astfel se face un schimb, nu numai în sistemul solar, dar în 
întreg cosmosul. Dumnezeu n-a stabilit limite, nici frontiere în univers, şi dacă se spune 
că dragostea este atotputernică, este pentru că ea poate traversa spațiul pentru a atinge 
astrele, planetele şi a atinge entitățile cele mai îndepărtate. 

Pentru ce s-au reprezentat sfinții cu o aureolă în jurul capului? În trecut, exista o 
întreagă ştiinţă a culorilor care a explicat că fiecare virtute se exprimă prin intermediul 
unei culori particulare şi aura e formată din culorile produse de aceste virtuţi. Sfinții au 
fost fiinţe de o mare puritate, care voiau să se apropie de Dumnezeu, să se topească în El 
pentru a-L cunoaşte şi a deveni asemenea Lui, şi în această dorință de cunoaştere, ei 
ajungeau la o anume penetrare, o anume înțelepciune şi o culoare galbenă de aur tâşnea 
din profunzimea ființei lor, învăluindu-i. Există tot felul de nuanțe de galben, de la 
galbenul cel fin, delicat, până la galben de aur. Fiecare nuanţă are o semnificaţie, şi se pot 
spune multe despre acest subiect care atinge o problemă alchimică: cum să transformi 
toată materia în aur fluidic. 

Dacă discipolul nu-şi dezvoltă anumite calități şi virtuți pentru a se proteja, 
inamicii intră în el, iar el nu mai poate să scape de ei. Atunci, cum să ne protejăm? 
Lucrând asupra aurei, asupra purității şi grandorii sale. Fiecare dintre aceste caracteristici 
depind de virtuțile asupra cărora omul a lucrat. Dacă omul este pur, aura sa devine 
limpede şi transparentă. Dacă e inteligent, aura este din ce în ce mai luminoasă. Dacă 
trăieşte o viaţă intensă, ea vibrează mult. Dacă are voinţă puternică, ea devine foarte 
puternică. Dacă se concentrează spre probleme spirituale, ea se lărgeşte, se amplifică şi 
devine imensă. Şi frumuseţea, adică frumuseţea culorilor, depinde de armonia între 
calități şi virtuţi. Aura mai are multe nuanţe, dar v-am spus esenţialul. 

Deci, cei care au tot timpul gânduri bune, credință, speranță, bunătate, puritate, 
sunt beneficiarii tuturor bogățiilor naturii şi ceea ce este rău nu poate să-i atingă, să intre 
în ei. Astfel, ei sunt protejaţi, ca de un scut. Scutul pe care îl poartă cavalerii în poveşti nu 
e nimic altceva decât simbolul aurei. Şi sabia cavalerului? Acestea sunt proiecții de 
lumină care ies din om. Vedeţi, sunt două simboluri. Aura, această incintă care ne 
înconjoară, reprezintă principiul feminin; şi gândirea pe care omul o proiectează, sau 


spiritul său care se lansează în spațiu, reprezintă principiul masculin, activ, dinamic. 
Aceste două simboluri, al scutului şi al sabiei, care vin din antichitate, reprezintă, deci, 
cele două principii: principiul feminin, aura, şi principiul masculin, activ, gândirea 
susținută de voinţă, care zboară ca o săgeată. De altfel, sabia, săgeata, lancea au 
reprezentat întotdeauna principiul masculin, activ. În astrologie, Săgetătorul, care trage 
săgeți cu arcul, este simbolul Iniţiatului care proiectează gândirea sa. El trage cu arcul 
pentru a proteja oraşul Iniţiaţilor, pentru ca nici un inamic să nu poată intra. 

Priviţi cum, în plan fizic, oamenii au ştiut să perfecționeze unelte şi aparate cu 
care trebuie să lucreze sau să se apere. Aspiratoarele au înlocuit măturile, tractoarele au 
înlocuit căruțele, tancurile, rachetele au înlocuit săgețile, lăncile şi baionetele. Dar, în 
plan spiritual, oamenii rămân săraci, dezarmaţi. Şi totuşi, există tot felul de mijloace şi 
arme. Tot ce am putut găsi în plan fizic are echivalentul său în plan spiritual. În planul 
fizic, pielea şi veşmintele ne protejează corpul fizic, în planul spiritual aura joacă acest 
rol. 

Nu există protecție mai eficace decât o aură pură şi luminoasă. Desigur, toate 
obiectele, figurile şi formulele magice menționate de tradiția ezoterică au rațiunea lor de a 
fi, toate au un sens profund, dar nici o formulă, nici un talisman nu e aşa puternic ca aura. 
Înainte de a ne adresa spiritelor, şi mai ales spiritelor infernale, un Mag trasează un cerc 
pentru a înscrie, în interior, numele lui Dumnezeu sau simboluri; acest cerc este o 
reprezentare a aurei. Nu putem să ne impunem dând ordine spiritelor tenebroase dacă nu 
avem în jurul nostru un cerc protector, o aură puternică. La modul general, putem spune, 
de asemenea, că nu vom obține rezultate spirituale dacă nu avem în jurul nostru un cerc 
de protecţie, adică aura compusă din virtuţi şi forţe divine care simbolizează numele 
Domnului înscris în cerc. 

Dar multă lume se amestecă în practicile magice fără să cunoască originea 
simbolurilor pe care le utilizează, fără a înţelege sensul a ceea ce fac. Ei se mulțumesc să 
se conformeze ritualurilor indicate în cărți, fără să se gândească că în interior trebuie, de 
asemenea, să traseze un cerc şi să înscrie numele Domnului, adică să dobândească virtuți 
care să formeze o aură de puritate, sfințenie, de lumină şi de dragoste. Ei ignoră toate 
acestea, de aceea, în ciuda cercului, ei sunt vulnerabili. Acest cerc nu se trasează în 
exterior, iar în interior ei nu sunt în regulă, deci nu sunt protejați. 

Când se spune că magul, ținând în mână o baghetă sau o sabie, se plasează într-un 
cerc şi citeşte formule dintr-o carte, este exact, dar pentru Iniţiat, fiecăruia dintre aceste 
detalii îi corespunde ceva care trebuie să posede în interior. Iniţiatul trebuie, mai întâi, să 
aibă bagheta magică în interior, sabia în interior, şi cartea de asemenea, în interior. 
Iniţiatul citeşte, şi cartea reprezintă cunoaşterea tuturor forțelor şi tuturor spiritelor 
naturii. Bagheta magică, sau sabia, reprezintă voinţa cu care trebuie să lucreze. Dacă nu 
are această baghetă, aceasta înseamnă că nu posedă voință şi nu va putea conjura 
spiritele. 

Şi acum, cum să lucrăm asupra aurei? Putem să o facem în două maniere. Mai 
întâi, prin voința conştientă, adică concentrându-ne asupra culorilor, imaginându-ne că 
înnotăm în culorile cele mai pure, cele mai luminoase. Pentru a avea o idee exactă asupra 
celor şapte culori, trebuie să vă serviţi de o prismă. Culorile pe care le vedeţi în natură, 
ale florilor sau ale păsărilor nu sunt exact cele ale luminii solare. În timp ce, cu ajutorul 
prismei vedeţi exact ce sunt cu adevărat roşul, portocaliul, galbenul, verdele, albastrul şi 
violetul. Apoi, puteți face face un exercițiu imaginându-vă cum culorile ies din voi şi se 


propagă în spațiu, că sunteți scufundat în această lumină, în aceste culori, că sunteți 
înconjurați de o sferă luminoasă şi că trimiteţi în tot universul dragostea voastră. Acestea 
sunt exerciţii foarte plăcute, se poate să nu mai vreți să vă opriți, făcându-le! 

A doua metodă este de a munci asupra virtuţilor: puritate, răbdare, indulgență, 
generozitate, bunătate, speranţă, credință, smerenie, dreptate, dezinteres. Această a doua 
metodă este cea mai sigură. Lucraţi asupra virtuților şi virtuțile formează aura. Evident, 
puteți aplica ambele metode, e şi mai bine. Prin virtuţi aceasta se face natural; prin voinţă 
conştientă aceasta se face de asemenea, dar e mai puţin eficace. Deoarece, să presupunem 
că vă concentrați în fiecare zi asupra aurei, dar în acelaşi timp trăiţi o viaţă ordinară, 
călcând legile divine: pe de o parte construiți, dar pe de altă parte distrugeţi. De aceea e 
mai bine să îmbinaţi cele două metode: să trăiţi o viaţă onestă, pură, plină de iubire, şi în 
acelaşi timp să lucraţi conştient asupra aurei, prin imaginație. 

Cum v-am spus, pe măsura dezvoltării sale, aura vă va permite să comunicaţi cu 
toate regiunile spațiului. Studiaţi planetele sistemului nostru solar: le separă milioane de 
kilometri, dar în realitate ele se ating, fuzionează şi formează o unitate. Da, numai în 
aparență sunt separate. Să luăm exemplul Pământului: continentele au o anumită 
întindere, dar apele sunt în mai mare proporție decât continentele; la rândul său, 
atmosfera gazoasă care înconjoară planeta ocupă de mai multe ori volumul său; apoi, 
deasupra atmosferei, Terra are un corp eteric, un corp astral şi un corp mental, încă şi mai 
vast... Pentru că Terra e o creatură vie, inteligentă, care are de asememnea suflet şi spirit. 
Şi cum e la fel şi pentru alte planete, atunci, vedeţi, totul se întrepătrunde. Corpurile lor 
fizice sunt îndepărtate, dar aura lor, emanațiile lor se ating, fuzionează. Astfel putem 
explica, în astrologie, influenţele planetare; grație aurei lor, planetele se întrepătrund şi 
acționează unele asupra altora şi asupra creaturilor care le locuiesc. 

Multe lucruri despre aură nu sunt încă explicate, dar esenţialul este să învăţaţi să 
vă ocupați de aura voastră, aşa cum vă ocupați de piele. Faceţi băi, o îngrijiţi, nu-i aşa?... 
Dar, evident, pentru aură e puțin mai greu: nu putem să-i aplicăm loţiuni, creme... sau 
biftecuri, pentru a o îndulci! De altfel, chiar şi pentru piele, remediile nu sunt grozave. 
Există femei care nu se spală pe față, spunându-şi că nu vor să-şi strice pielea. Dar nu 
există nimic mai minunat decât apa! Lăsaţi toate aceste loţiuni şi creme care sunt chiar 
periculoase: nu ştiţi ce vă pătrunde prin pori. 

Umanitatea de acum e obişnuită să îmbunătăţească numai aparența, dar în viitor 
se va insista asupra avantajelor aspectelor părților interioare, şi, în loc să alerge la toate 
institutele de frumuseţe terestre, femeile vor intra în propriul lor institut de frumuseţe 
spiritual, adică vor lucra asupra aurei lor. Acesta e un veritabil institut de frumuseţe. O 
aură intensă, luminoasă înfrumuseţează... şi, cel puţin, e o frumuseţe durabilă! Pe când, o 
femeie care iese dintr-un institut de frumuseţe este veselă pentru 24 de ore... dar 
poimâine, ce tablou vechi! Ei da, aceasta e pentru că îmbunătățirea nu vine din interior, 
iar tot ceea ce nu vine din interior, nu durează. 

Particulele emanate de un mare Maestru sunt dătătoare de viață, intense, 
luminoase, puternice. Penetrând aura noastră, aceste particule intră în structura noastră şi 
transformă ființa noastră. Aceia care au primit cu dragoste aceste emanaţii, vor începe, 
într-o zi, să gândească ca şi maestrul lor, să se poarte ca el, să devină liberi ca el. Desigur, 
aceasta nu se întâmplă decât după ani de zile, dar se întâmplă. Din păcate, oamenii nu se 
opresc niciodată asupra acestei părți invizibile. Ei nu se bazează decât pe ceea ce le 


putem arăta, sau pe ceea ce pot atinge. Partea invizibilă o neglijează. Şi totuşi, e atât de 
importantă! 

Deci, decideți-vă să lucraţi asupra aurei şi veți înțelege multe lucruri. Când sunteți 
furioşi sunteţi înconjurați de culoarea roşie ca focul, dar un roşu întunecos, murdar, foarte 
diferit de roşul trandafiriu ce corespunde dragostei. Şi dacă nu aveţi credinţă, pace, 
albastrul aurei voastre este şters, urât, pe măsură ce credinţa voastră creşte, culoarea 
albastră din aură seamănă cu albastrul cerului. 

În fiecare zi faceţi acest exerciţiu. Luaţi o prismă, orientaţi-o în lumina soarelui, şi 
priviți cum, traversând-o, lumina se descompune în şapte culori. După ce aţi contemplat 
adevăratele culori, închideţi ochii şi imaginaţi-vă că sunteți înconjurat de violet, apoi de 
albastru, de verde. şi aşa mai departe... Sau, începeţi cu roşul, mergând spre violet, 
păstrând câteva minute fiecare culoare în jurul vostru. Practicând în fiecare zi acest 
exercițiu, vă veți purifica aura, o veți întări şi vă veţi simți atât de bine, încât vă veţi mira. 
Iar când cineva din familia voastră sau dintre prietenii voştri va fi bolnav, sau nefericit, 
descurajat, dacă veți vrea, cu adevărat, să-l ajutați, faceţi acelaşi lucru asupra lui, 
trimiteți-i cele mai frumoase culori ale prismei. Da, câte exerciții putem face cu aura şi 
culorile sale! 

Toate aceste exerciții cu culorile le puteți face dimineața mergând la răsăritul 
soarelui. Privind soarele, vizionând aura cu care este înconjurat şi cum ţâşnesc culorile 
din el şi se propagă în spațiu spuneţi: “Eu, de asemenea, vreau să-mi înconjur ființa 
proprie cu lumină de aur, albastră, violetă...” Şi scăldaţi-vă îndelung în această 
splendoare, în aceste culori, contemplați-le, imaginaţi-vă că merg foarte departe, că toate 
creaturile se mişcă în această atmosferă minunată, că înnoată în această lumină, că sunt 
impregnate de această lumină... şi aura voastră va deveni pentru ele o binecuvântare. 
Puteţi să mergeţi oricât, nu există limite. Oamenii sunt cei care îşi crează tot timpul 
limite. Trebuie să avem o ambiţie nesfârşită pentru bine şi să spunem: "Voi merge până 
acolo!” Un Maestru, un discipol evoluat, trimit dragostea lor întregii creaţii, întregului 
univers, şi această dragoste merge mai departe decât astrele... Da, pentru unii, e o 
realitate! Ei îşi trimit dragostea lor până la astre şi ca un val, dragostea astrelor revine şi 
se revarsă asupra lor, iar ei înnoată în dragoste, trăiesc în iubirea cosmică. 


II 


Una din funcţiile aurei este de a asigura schimburile între astrele exterioare şi 
astrele care sunt în noi. Dacă aura noastră e impură, întunecată, nu numai că nu poate 
sesiza curenţii benefici, dar ea îi captează pe cei malefici. Spunem că există planete 
benefice şi planete malefice. Dar atunci, de ce aceeaşi planetă acţionează favorabil asupra 
unora şi defavorabil asupra altora? E simplu: acela care nu primeşte decât influenţele 
proaste nu e pregătit să le capteze pe cele bune. În realitate, toate planetele sunt benefice, 
dar acțiunea lor asupra omului depinde de aura sa. Dacă în aură se găsesc elemente care 
nu permit ca influenţele benefice ale unei planete să intre în om, curenții pe care această 
planetă îi trimit se alterează, se sparg şi produc efecte nocive. În schimb, dacă aura sa e 
pură, puternică, toate influenţele, chiar şi cele proaste, devin bune pentru el. 

Să nu fiți miraţi când auziți că planetele există de asemenea în noi... Omul este o 
reflectare a cosmosului, toate planetele există de asemenea în el, ca şi în univers, ele se 
rotesc în jurul soarelui lui interior. Se pot spune multe lucruri despre acestea. Această 


ştiinţă a fost cunoscută în trecut, acum e aproape pierdută, dar în viitor ea se va fi din nou 
învățată. 

Marte, Saturn, Uranus, Pluto sunt considerate malefice; în realitate, ele sunt aşa 
pentru creaturile care nu lasă să treacă virtuțile lor. Calitățile bune a lui Marte sunt voinţa, 
cutezanța, dorința de a învinge dificultățile, de a atinge scopul fixat; şi cele rele sunt 
evident cruzimea, violenţa, nevoia de a distruge. Calitățile bune ale lui Venus sunt 
bunătatea, farmecul, delicateţea, iar cele rele sunt senzualitatea, frivolitatea, infidelitatea. 
În om se manifestă aspectele bune sau rele ale acestor planete, după cum aura sa este pură 
sau obstrucționată de elemente care, prin afinitate, atrag influenţele bune sau rele. 

Aceste legi sunt valabile de asemenea pentru celelalte planete. Calitatea aurei 
noastre este cea care atrage virtuțile lui Saturn (răbdarea, stabilitatea, dorința de a 
cunoaşte) sau defectele sale (tristeţea, încăpăţânarea, acrimea), virtuțile lui Jupiter 
(grandoarea, generozitatea, bunătatea, clemenţa) sau defectele sale (ambiția, vanitatea, 
dorinţa de a domina pe alții, de a-i strivi chiar). Deci, problema care se pune pentru 
discipol este de a şti să lucreze asupra aurei sale pentru a primi numai influenţele 
favorabile ale planetelor. Pentru că, contrar opiniei majorității astrologilor, influenţele 
bune sau rele ale planetelor asupra unei ființe umane nu depind exclusiv de semnul şi de 
casa în care ele se află, nici de aspectele care există între ele; după gradul de evoluţie a 
persoanei, aceste influenţe se vor manifesta diferit. De aceea se spune: “astrele predispun, 
dar nu dispun”. 

Vedeţi, problema aurei este foarte importantă. Dacă aura voastră nu e pură, nu pot 
penetra în voi, nu numai influențele planetelor ci şi binecuvântările pe care ființele 
angelice le trimit pe pământ, din cauza tuturor straturilor groase care ascund fiinţa voastră 
adevărată. Când norii sunt îngroşați, ei acoperă soarele, care nu mai poate să încălzească, 
nici să lumineze creaturile. Este la fel şi pentru persoanele îngrijorate, tulburate, furioase 
sau pline de duşmănie: există nori pe aura lor. De altfel, aura este de o subtilitate infinită 
a vibraţiilor;, ea e animată de mişcări rapide, variază constant după starea noastră de 
conştiinţă şi chiar după starea de sănătate. Omul posedă, bineînţeles, o aură care nu se 
schimbă, care arată ceea ce este el în profunzime, dar ea are nuanţe care variază de la un 
moment la altul. La fel stau lucrurile cu faţa omenească: în timpul unei zile, trece prin tot 
felul de expresii, fără ca aceasta să-i afecteze forma nasului, frunţii sau gurii. În cazul 
aurei, ea e compusă din anumite radiaţii, din anumite culori care revelează adevărata 
natură a omului, care nu se modifică de-a lungul existenței lui, în timp ce alte vibrații vin 
şi pleacă, exprimând stări pasagere. 

Deci, acei care se lasă purtaţi de anumite emoţii sau anumite slăbiciuni îşi ard fără 
încetare aura, şi când forțele benefice vor să pătrundă în ei pentru a-şi face cuib, ele sunt 
împiedicate de veritabile carapace de culoare ştearsă şi opacă. Să presupunem că trăiţi o 
viață nerezonabilă, haotică, aura voastră va fi atunci traversată de multe turbioane şi 
vibrații dezordonate, şi ea nu va mai putea fi un ecran suficient de puternic pentru a 
rezista atacurilor şi ostilităților lumii invizibile. Apoi, schimburile pe care le faceţi cu 
universul şi cu toate creaturile nu vor mai fi armonioase. După legea afinităților, nu veți 
atrage din univers numai ceea ce este dezordonat, haotic şi sumbru, iar ceea ce este 
luminos, veţi respinge. Deci, dacă aura voastră este impură, ştearsă, haotică, toate forțele 
armonioase, pure şi luminoase vor rămâne în afară, şi numai ceea ce este şters şi urât se 
va scufunda în ea, pentru că ea nu va lăsa să treacă decăt ceea ce i se aseamănă. Cum 


spunem noi în Bulgaria: “ Măgarii râioşi se adulmecă între ei, peste şapte dealuri”... şi se 
regăsesc! 

Deci, dacă aura voastră nu e luminoasă, ea nu e o bună perdea de protecţie, nici 
un bun aparat pentru a percepe lumea invizibilă şi partea ascunsă a lucrurilor, şi nu veţi 
avea nici intuiţie, nici presentiment. Nu veţi mai putea face schimburi cu Cerul, şi ființele 
din regiunile îndepărtate nu vor băga în seamă existenţa voastră; fiinţele lumii invizibile, 
care locuiesc foarte sus, nu vă văd. În timp ce, dacă aura voastră e luminoasă, fiinţele vă 
văd. De ce? Să presupunem că navigaţi pe ocean în timpul nopţii; dacă vaporul nu e 
luminat, nimeni nu-l va vedea. Dar dacă lansați semnale, proiectați lumini, veți fi zăriți de 
îndată, şi comunicarea se va face. Aceasta e o imagine, evident că în zilele noastre există 
multe alte mijloace de a stabili contacte de comunicare, dar ea vă va face o idee despre ce 
vreau să vă fac să înţelegeți. 

Terra este ca un ocean pe care noi navigăm noaptea; suntem în obscuritate, şi dacă 
nu proiectăm, de jos, semnale luminoase, fiinţele invizibile, îngerii, arhanghelii, nu ne 
vor percepe. Trebuie, deci, să proiectăm lumini, şi aceste lumini sunt proiectate de către 
aură. Deci, cel ce posedă o aură foarte luminoasă este perceput de lucrătorii Cerului şi 
dacă el îi cheamă, ei se pot dirija spre el din cauza luminii sale. Aceasta, e tot o imagine... 
deoarece, dacă spiritele angelice vor să găsească pe cineva, fiți siguri că au mai mult de 
un mijloc la dispoziţie. Din totdeauna se spune că Terra e o vale a lacrimilor, a 
suferințelor şi a tenebrelor. Ei da, nu e de mirare când oamenii trec neobservaţi când 
suferă, gem, se revoltă: ei nu emit nici o lumină! Trebuie să emitem semnale luminoase 
prin intermediul aurei. 

Aura vă serveşte, deci, la a atrage atenţia acestor ființe celeste asupra voastră. Dar 
ea vă permite, de asemenea, să aveţi acces la regiunile unde locuiesc aceste fiinţe. Pentru 
a putea merge în anumite locuri, trebuie să aveţi un paşaport; de îndată ce l-aţi obținut, 
porțile vi se dechid. Aşa este şi în planul fizic, şi în planul spiritual. Pentru a intra în 
anumite regiuni ale lumii invizibile, ne trebuie un paşaport, care e de fapt aura, cu 
culorile care le conţine. Astfel, pentru a fi admis într-o regiune anumită, trebuie ca aura să 
posede culorile acestei regiuni. Dacă aveţi, de exemplu, culoarea galbenă, de aur, sunteţi 
primiți în bibliotecile naturii şi toate secretele vă sunt revelate. Albastrul vă permite 
accesul în regiunile muzicii şi religiei, roşul în cele din care veţi sorbi esenţa însăşi a 
vitalității. Aura e determinantă pentru a fi primit în lumea invizibilă. Culorile ei sunt un 
fel de paşapoarte pentru regiunile cărora le corespund, iar spiritele care locuiesc în aceste 
regiuni vă recunosc şi vin să vă ajute. 

Starea aurei, puritatea sa, limpezimea sa, depind de felul în care trăieşte omul. 
Dacă el se lasă pradă trândăviei interioare, dezordinii, vicilor, aura sa începe să se 
asemene cu o mlaştină care emană tot felul de miasme vătămătoare pe care alţii le simt. 
Chiar dacă nu văd nimic - mai puţin clarvăzătorii - e dificil de văzut aura oamenilor, ei 
simt o atmosferă apăsătoare, obscură, ca în apropierea unei mlaştini. În timp ce un Iniţiat, 
un Maestru, care timp de secole, milenii a muncit să dezvolte în el dragostea, 
înțelepciunea, puritatea, dezinteresul, posedă o aură imensă, în care creaturile vin să se 
scalde şi unde se simt hrănite, liniştite, reînprospătate, antrenate într-o direcţie divină. De 
aceea, discipolii pot primi multe binecuvântări din partea aurei Maestrului, dar cu 
condiția să fie conştienţi, pentru că dacă nu sunt conştienţi, orice ar face Maestrul lor, ei 
rămân închişi influenţei lui. 


Dar discipolul nu trebuie să se mulțumească să beneficieze de aura Maestrului 
său; el trebuie să lucreze asupra propriei aure, şi pentru aceasta trebuie să îşi schimbe 
viața. Pentru că, dacă nu face nimic pentru a-şi schimba viața sa mediocră, plină de 
slăbiciuni şi stupidități, toate exerciţiile de concentrare asupra aurei pe care ar putea să le 
facă, nu vor servi la mare lucru. E exact ce se întâmplă în cazul sănătății: dacă ne 
mulțumim să luăm medicamente, fără a ne schimba modul de viață, medicamentele nu 
vor fi decât paleative. E greu să faci oamenii să înțeleagă că singura metodă cu adevărat 
eficace este de a face schimbări în modul lor de a trăi. 

O aură pură aduce, mai întâi, ameliorări în voi înşivă, dar ea transformă, de 
asemenea, şi ambianța din jurul vostru, de aceea unii încep să vă iubească: fără a şti 
pentru ce, ei se simt bine în apropierea voastră. În realitate, ei simt prezenţa fiinţelor 
luminoase pe care aura voastră le atrage. Entităţile celeste iubesc culorile pure, şi când 
zăresc o ființă înconjurată de această lumină şi aceste culori, ele fug spre ea, aşa cum 
entitățile tenebroase merg după oamenii vicioşi şi răi şi îi fac respingători pentru anturajul 
lor. Dar oamenii sunt atât de inconştienţi, nu ştiu nici de ce, nici cum atrag lucrurile bune 
sau rele. 

Aura e o lume organizată, ierarhizată. Ca şi arborele vieţii, ea e divizată în regiuni 
unde locuiesc arhangheli, îngeri, spirite ale naturii, dar de asemenea şi entități ale 
infernului. Aceasta depinde de viaţa omului. Acel care are binecuvântarea de a fi locuit 
de spirite luminoase se manifestă prin daruri extraordinare de clarviziune, claraudiţie, de 
vindecător... face miracole! În timp ce, pentru acel care atrage entităţi malefice se 
vorbeşte de posesiune, de subjugare... 

Trebuie făcută, deci, o muncă de desăvârşire, în ani de zile pentru a face din aura 
noastră o antenă capabilă să atragă ceea ce este cu adevărat frumos şi benefic în univers. 
Dacă v-aş întreba: “Țineţi cu adevărat la sănătatea, frumuseţea, pacea, fericirea voastră?” 
veţi răspunde: “Bineînţeles, nu le vrem decât pe acestea!” Şi atunci, de ce nu faceți nimic 
pentru a le dobândi? Toate aceste binecuvântări nu pot veni de sus, prin hazard. Cel mai 
bun mijloc de a le atrage este de a lucra asupra aurei: prin dragoste o umpleţi de viaţă, 
prin înțelepciune o faceți mai luminoasă, prin forța caracterului o faceţi mai puternică, 
printr-o viață pură o faceți mai limpede şi mai clară. Calitățile pe care vreți să le dați aurei 
voastre depind de virtuțile pe care vreți să le dezvoltați. 

Nu e bine să se creadă că dezvoltând o singură calitate, veți obține toate 
binecuvântările. Nu, fiecare lucru e determinat în univers, şi fiecare virtute atrage o 
binecuvântare determinată. Ar fi prea lung să vă vorbesc de toate nuanțele, dar puteţi să 
vă gândiţi voi înşivă. Dacă ştiţi să observați, ar fi trebuit să o remarcaţi în circumstanţele 
simple ale vieții. Când cineva vorbeşte, se exprimă cu forță şi convingere, şi această 
convingere influențează pe alții. Dar analizaţi-i bine cuvintele, poate vă veți da seama că 
spune multe prostii. Invers, există persoane inteligente şi care vorbesc inteligent, dar nu 
au capacitate de convingere, nu sunt ascultate. Forța de convingere e un lucru, iar 
inteligenţa e un altul! Sunt virtuţi diferite care dau aurei diferite calități. Trebuie să 
reflectaţi la aceasta şi să înțelegeţi că muncind zilnic pentru a vă îmbogăţi aura cu calități 
noi, veţi obține tot ceea ce vă doriți. 


Cap III PLEXUL SOLAR 


Sistemul nervos simpatic e compus din centrii care se etajază de la creier până la 
baza măduvei spinării şi dintr-o parte periferică, constituită dintr-un ansamblu de nervi şi 
ganglioni uniți între ei printr-o reţea de fibre nervoase numit plexuri. Plexul solar, situat 
la nivelul stomacului, este unul dintre ele. 

Ganglionii sistemului simpatic se repartizează astfel: 

- 3 perechi de ganglioni intracranieni amplasați pe traseul nervului trigemen. 

- 3 perechi de ganglioni cervicali în relaţie cu inima. 

- 12 perechi de ganglioni dorsali în relație cu plămânii şi plexul solar 

- 4 perechi de ganglioni lombari în relație cu plexul solar şi, prin plexul solar, cu 
stomacul, intestinul subţire, ficatul, pancreasul, rinichii. 

- 4 perechi de ganglioni sacrali în relaţie cu rectul, organele genitale şi vezica. 

Aceştia fac în total 26 de perechi. Acest număr, 26, nu este un număr oarecare. Un 
kabalist vă va spune că este numărul celor 4 litere ale numelui lui Dumnezeu: 
E extraordinar să constatăm că numele lui Dumnezeu e construit după aceleaşi legi ce 
conduc structura sistemului simpatic! 

Cele două grupe de 3 perechi de ganglioni intracranieni şi cervicali sunt în 
legătură cu lumea divină, ei corespund părții psihologice ale naturii. 

Cei 12 perechi de ganglioni dorsali sunt în legătură cu lumea spirituală; ei 
corespund părții fiziologice ale naturii. 

Cele două grupe de 4 perechi de ganglioni lombari şi sacrali sunt în legătură cu 
lumea fizică; ei corespun părţii anatomice ale naturii. 

Să studiem fiecare dintre aceste grupe mai în detaliu: 

2 ori 3 perechi de ganglioni intracranieni: 3 este numărul Divinităţii. Este numărul 
Kabbalei, pentru că Kabbala ne relevă factorii, principiile care acționează în univers. 
Kabbala răspunde la întrebarea “cine”: cine a creat? cine acționează? 

12 perechi de ganglioni dorsali: 12 este numărul Naturii condusă de aştri; este 
numărul astrologiei (cele 12 constelații zodiacale), care studiază influenţele corpurilor 
celeste, funcţiile organelor corpului cosmic. Astrologia este în legătură cu circulația şi 
respiraţia. Punctul vernal, de exemplu, retrogradează un grad la fiecare 72 de ani; ori, 72 
este de asemenea numărul bătăilor inimii pe minut. Pentru respiraţie, norma este de 18 
mişcări pe minut, şi 18 este un sfert din 72. Astrologia răspunde la întrebarea “când”? 

2 ori 4 perechi de ganglioni lombari şi sacrali: 4 este numărul alchimiei, pentru că 
reprezintă cele 4 stări ale materiei: pământ, apă, aer şi foc. Alchimia răspunde la 
întrebarea “ce”? 

Cele 26 de perechi de ganglioni ale sistemului simpatic sunt deci divizați în 5 
grupe. Aceste 5 grupe de ganglioni sunt legate de 5 virtuţi reprezentate de pentagramă: 
puritate, dreptate, dragoste, înțelepciune şi adevăr. 

- Puritatea este legată de cele 4 perechi de ganglioni sacrali ce constitue baza 
lanţului de ganglioni, pentru că puritatea este baza, fundamentul. 

- Justiția corespunde celor 4 perechi de ganglioni lombari (situaţi în regiunea 
rinichilor, 
la care e legată Balanța  , simbolul echilibrului), în relație cu toate organele nutriției: 
stomac, ficat, intestin, etc... Din cauză că omul nu se ştie hrăni cum trebuie, echilibrul 
este rupt, platanele balanței sunt dereglate şi necazurile ce urmează revelează că justiția 
trebuie să intervină pentru a restabili ordinea. 


- Dragostea este legată de cele 12 perechi de ganglioni dorsali. Dragostea este o 
forță care ne dilată (şi această dilatare se regăseşte în mişcările respirației), care ne leagă 
de toate fiinţele, de tot universul, rezumat de cele 12 constelații ale zodiacului. 

- Înţelepciunea este legată de cele 3 perechi de ganglioni cervicali care prin 
intermediul nervilor cardiaci sunt în relație cu inima, pentru că adevărata înţelepciune 
vine din inimă. 

- Adevărul este legat celor 3 perechi de ganglioni intracranieni, pentru că adevărul 
este în vârf, este scopul de atins, este deasupra tuturor. 

Adevărul, înțelepciunea, dragostea, dreptatea şi puritatea ne pot pune în contact cu 
toate forțele armonioase din univers de la care primim binecuvântări. Fiecare virtute 
ameliorează funcționarea ganglionilor şi organelor de care e legată, în acelaşi fel în care 
fiecare greşeală împotriva acestor virtuţi deranjază funcționarea lor. 

S-a crezut mult timp că nu există nici o legătură între creier şi sistemul simpatic. 
În zilele noastre se ştie că această relaţie există, şi este chiar foarte strânsă. Creierul nu 
poate acționa direct asupra organelor, ci acţionează prin intermediul unui conductor, care 
e marele simpatic şi al cărui cel mai important centru este plexul solar. Iniţiaţii lucrează la 
a conştientiza legătura dintre plexul solar şi creier, pentru că o dată realizată conştient, 
totul devine uşor: prin intermediul plexului solar, ei pot să ajungă să-şi controleze şi să-şi 
reînsprospăteze organele corpului lor fizic. 

Există o legătură între stările psihice şi stările fizice. Tristeţea, de exemplu, 
acționează asupra căilor simpatice, care, având un rol vasoconstrictor, începe să contracte 
sistemul arterial. Această contracție produsă de tristeţe, împiedică deci circulația 
sângelui, şi, prin urmare, de asemenea, şi digestia, respiraţia, etc... Ne simţim, deci, 
comprimați, sărăciți, abandonaţi. Nu e chiar aşa, dar e o impresie ce rămâne. Pentru a 
pune în acțiune, în sens invers, nervii care dilată, trebuie să apelăm la bucurie, dragoste, 
ŞI, în fiecare dimineaţă, la trezire, în loc să ne gândim: “Nu mai am bani, iubita mea mă 
înşeală, n-am primit scrisorile pe care le aşteptam...” trebuie, din contră, să ne străduim să 
avem o gândire pozitivă. În fiecare dimineaţă, trezindu-se, un adevărat discipol gândeşte 
aşa: “Domnule Dumnezeu, Creatorul nostru, Îţi mulţumesc că m-am trezit în viaţă, 
sănătos, putând să respir, să merg, să cânt, să privesc, să aud... pentru că acestea sunt 
comori inestimabile.” Trebuie să ne sculăm bucuroşi, multumind Domnului. Dacă 
oamenii îmbătrânesc atât de repede, este din cauză că nu ştiu cum să cheme în fiecare zi 
bucuria. 

Plexul solar e un centru extrem de important şi trebuie să evităm tot ceea ce ar 
putea să îl contracte, pentru că el întreține mai departe contracția vaselor de sânge şi 
diferitelor canale ale organismului. Şi când sângele sau celelalte lichide circulă prost, se 
formează depozite care, cu timpul, sfârşesc prin a provoca tot soiul de probleme. Ceea ce 
perturbă mai mult plexul solar sunt manifestările dezordonate ale corpului astral: frica, 
furia, gelozia, dragostea pasională. Şi cum plexul solar e un rezervor de forțe, consecința 
acestor dizarmonii e o demagnetizare totală. Când simțiți un frison sau un şoc, imediat 
veți fi golit de forţe, picioarele nu vă mai susțin, mâinile vă tremură, capul vă este vid. 
Aceasta semnifică că plexul vostru solar şi-a epuizat forțele sale. 

Plexul solar poate să se golească, dar poate să se şi umple, este chiar ceea ce 
discipolul trebuie să înveţe: cum să-şi umple plexul solar. Vă voi da câteva metode. 

Fiecare arbore e un rezervor de forțe născute din soare şi pământ, şi putem sorbi 
aceste forțe. Alegeţi un arbore mare, aşezaţi-vă cu spatele la el puneţi mâna stângă la 


spate, cu palma pe trunchiul arborelui; în acelaşi timp puneţi palma mâinii dreapte pe 
plexul solar. Concentraţi-vă asupra arborelui cerându-i să vă dea o parte din energiile 
sale: le veți primi prin palma stângă şi le veţi ceda prin palma dreaptă în plexul vostru 
solar. E un fel de transfuzie de energie. 

Puteţi să vă reînprospătaţi plexul solar ascultând curgerea unui izvor, unei cascade 
sau unei fântâni. Acestea sunt metode în aparență nesemnificative, dar care dau mari 
rezultate. Apa care curge influențează plexul solar care primeşte astfel viaţă şi este astfel 
mai apt să alunge materialele nocive. Privim adesea apa care curge, dar inconştient, nu ne 
dăm seama despre lucrarea ce o putem face grație ei pentru a evolua spiritual. Şi dealtfel, 
ce ştim despre folosirea tuturor elementelor pe care ni le dă natura?... 

Dacă sunteți acasă, puteți să vă întindeți pe un pat, plasați-vă ambele mâini pe 
plexul solar şi imaginați-vă că sorbiți energiile întregului cosmos. 

Puteţi, de asemenea, să vă băgați mâinile în apă, sau şi mai bine, picioarele, e 
metoda cea mai puternică. De câte ori vă simțiți demagnetizaţi, tulburaţi, sau contractați, 
pregătiți apă caldă, băgați-vă picioarele conştient în ea şi începeți să le spălați cu multă 
atenţie. Veţi acționa astfel şi asupra plexului solar, dându-i forțe, şi starea voastră de 
conştiinţă se va schimba imediat. Dacă într-o zi, acasă, nu puteţi medita, faceţi o baie 
picioarelor şi veţi vedea că puteți să vă concentrați mai bine. 

Există metode pentru a intra în comunicare cu plexul solar şi a-i cere de a da 
ordine pentru a remedia anumite deficiențe. E o întreagă ştiinţă pe care o vom studia în 
viitor. Pentru moment nu este chiar posibil de a intra în comunicare cu plexul solar; el îşi 
trăieşte viața sa independent şi omul nu poate decât să acţioneze indirect asupra lui, 
aşteptând o zi când va putea acţiona direct. Şi cum să îl influenţăm indirect? Străduindu- 
ne să trăim o viaţă pură, cu bun simţ, luminoasă. Această viaţă acționează asupra plexului 
solar, îl deblochează, îl eliberează de anumite oprelişti, şi când e eliberat, el remediază 
repede totul, pentru că e foarte puternic. 

Se povesteşte despre oameni care au aerul extenuat, sunt zdrobiţi, sunt copleșiți. 
Ei sunt în această stare pentru că nu ştiu să lucreze cu plexul solar, aceasta se vede pe faţa 
lor, care nu are nici o lumină. O faţă ştearsă,obscură, arată că plexul solar nu funcționează 
corect. De aceea, încercaţi voi, cel puţin, să utilizaţi metodele ce vi le-am dat pentru a 
lucra cu plexul solar, dacă nu, veți sta ani de zile, fără să simțiți că el este acolo, trezit, 
viglent, şi vă dilată. Totul va rămâne în creier şi nu veţi obține nici un rezultat nici 
privind soarele, nici în meditaţie, nici făcând exerciții, cât timp plexul solar nu se va 
manifesta pentru voi arătând că conştiinţa voastră a coborât în fine în măruntaie. Pot să vă 
vorbesc de această senzaţie, dar la ce ar servi? Nu aţi înțelege, pentru că pentru a înţelege, 
trebuie să fi făcut această experienţă. Numai prin intelect nu vă puteți face o idee. E ca şi 
cum aţi explica durerea de dinţi unuia pe care nu l-au durut dinții, sau cum ați vorbi de 
dragoste cuiva care n-a fost niciodată îndrăgostit. Nu puteţi înțelege până n-aţi trecut prin 
aceasta. Chiar dacă v-aş explica, nu aţi înțelege. Trebuie să lucraţi, să vă schimbaţi viaţa, 
să trăiţi o viață armonioasă; numai aşa se ajunge la momentul declanşării centrilor subtili 
în noi-înşine, pentru că legea acestor centri este armonia. 

Din păcate, se întâmplă rar ca ceea ce trăieşte şi simte omul să rămână în acord cu 
armonia care domneşte în univers. Şi e grav, pentru că opunându-se legilor, forţelor, 
curenților cosmici, el se izolează, de rupe de univers, se înconjură de bariere 
impenetrabile; atunci forțele benefice care vin din cosmos să dea viaţă tuturor creaturilor, 
nu pot intra în el pentru a elimina impurităţile şi a restabili ordinea, şi îl pun în pericol. 


Da, boala este, foarte simplu, o dezordine care se instalează în om când el rupe legătura 
cu cosmosul şi nu mai întreţine cu el schimburi corecte. 

Omul este obligat, pentru a trăi, să facă fără încetare schimburi cu cosmosul: a 
mânca. a bea, a respira, a absorbi lumina şi căldura soarelui, a absorbi radiațiile 
cosmice... Nu poate supravieţui nici un minut, dacă aceste schimburi sunt întrerupte, dar e 
chiar inconştient dacă nu vede că viaţa depinde de aceste schimbări; el îşi petrece timpul 
tăindu-şi legăturile cu universul, împiedicând energiile să circule în el, strică armonia 
care există natural între el şi cosmos. Şi totuşi, numai această armonie îi permite să 
trăiască intens, să înflorească, să creeze. 

De aceea voi trebuie să vă obişnuiţi, în fiecare zi, să consacraţi câteva minute 
pentru a restabili în voi această armonie cu cosmosul şi să încercaţi să vibraţi în acord cu 
toate ființele creației spunând: “Vreau să fiu în acord cu voi, vă iubesc, vă iubesc, fiți 
binecuvântate”... Acest exercițiu restabileşte circulația energiilor. Se întâmplă chiar celor 
mai mari înţelepţi, celor mari mari sfinți să cunoască momente de frământare, agitație, 
dar ei sunt conştienţi, simt de îndată că vibraţiile lor s-au schimbat şi restabilesc imediat 
armonia. În timp ce majoritatea oamenilor rămân zile, săptămâni, ani în dezordine, şi 
sfârşesc prin a fi complet nimiciţi. 

Trebuie, o dată pentru totdeauna, să vă decideți să înțelegeți legile naturii, să 
învăţaţi cum este construit omul şi care trebuie să fie raportul dintre el şi legile naturii. 
Dacă vreți să fiți fericiți, dacă vreți să înfloriţi, trebuie să vă gândiţi la armonie, să vă 
puneţi în armonie cu universul întreg. Evident, nu o să reuşiți imediat, dar perseverând, 
veți simţi într-o zi că, de la picioare până la cap, totul din voi intră în comunicaţie şi 
vibrează la unison cu viața cosmică... 

Copilul în burta mamei e legat de ea prin cordonul ombilical situat în regiunea 
plexului solar; prin acest cordon ea îl hrănește. În momentul naşterii, această legătură se 
rupe, de aceea putem spune că naşterea nu e altceva decât trecerea dintr-o stare de 
dependență într-o altă stare, de independenţă, de libertate. Dar în realitate, omul nu e 
complet independent, plexul său solar e legat cu un alt cordon ombilical, un cordon 
eteric, de Mama Natură, care îl poartă, îl susține şi îl hrăneşte. De aceea există în Orient 
anumite învățături care prevăd concentrarea asupra buricului. Bineînţeles, occidentali 
care văd totul din exterior îşi bat joc de aceste practici, pe care le găsesc ridicole, dar pe 
nedrept. Cei care se concentrează asupra buricului, legându-se astfel de cosmos, 
gândindu-se că sunt încă dependenţi de Mama Natură, trebuie să curețe acest canal prin 
care ea le trimite elementele cele mai preţioase de care au nevoie, să se afle în 
plenitudine. 

În măsura în care ei păstrează încă această legătură cu natura, putem spune că 
aproape toţi oamenii nu s-au născut încă: nu au încă tăiat cordonul ombilical. Pentru a se 
naşte, ei trebuie să iasă din pântecele naturii unde sunt pe cale de a dormi... sau de a se 
zbate! Omul se naşte prima dată când e adus pe lume de mama sa fizică, dar naşterea sa 
adevărată, pe care o numim în Iniţiere a doua naştere, nu se poate produce până nu se 
ajunge la ruperea legăturilor sale cu “natura natură”, cum spun filozofii, pentru a intra în 
natura divină. Numai atunci e cu adevărat conştient, luminat, iluminat. 


II 


Se spune adesea că inima este cea care înţelege şi se vorbeşte de inteligenţa 
inimii... Chiar şi Evangheliile fac aluzie la inimă ca un organ de înţelegere. Dar despre ce 
inimă e vorba? Evident că nu e vorba de cea fizică, organul care pompează sânge. Nu, 
adevărata inimă, inima inițiatică este plexul solar, el este cel care simte, înțelege, 
sesizează mari adevăruri cosmice. Creierul ştie numai să studieze, să scrie, să vorbească, 
să XXX, chiar fără a avea o idee clară despre lucruri. Priviţi cum se petrec lucrurile în 
lumea actuală: se discută, se scrie, dar în realitate nu s-a înţeles nimic, pentru că e 
imposibil de a se înţelege corect cu creierul. Lucrurile trebuie trăite pentru a le înțelege, 
trebuie trăite cu toată ființa. 

Când trăiţi un sentiment, când simțiţi în voi teama, îngrijorarea, dragostea, nu le 
simțiți în creier, nici în inima fizică, ci în plexul solar. Deci, plasând inima în plexul 
solar, Iniţiaţii arătau că ei cunoşteau mult mai bine adevărata anatomie şi fiziologie 
umană decât biologii care nu văd decât ce e fizic şi material. Ei suprimă adevărata 
realitate a ființei umane, în timp ce Inițiații sunt interesaţi mai întâi de această parte 
invizibilă şi subtilă. Aceştia din urmă posedau o ştiinţă prodigioasă, dar țineau multe 
lucruri ascunse, pentru că revelarea lor ar fi fost periculoasă; atunci nu spuneau numai 
unele lucruri şi toţi ceilalți trebuiau să le descopere pe celelalte. 

Trebuie ştiut că plexul solar controlează majoritatea funcțiilor corpului fizic, dar 
şi că tot el a creat şi alimentează creierul. Da, creierul e o creaţie a plexului solar, e 
copilul său; de aceea plexul solar îl hrăneşte, iar când încetează să-i mai trimită hrana, 
omul îşi pierde posibilitățile: devine somnolent, sau îl doare capul şi nu mai poate să 
gândească. 

Creierul nu e separat de plexul solar, dar nu poate să beneficieze tot timpul de 
susținerea sa pentru că nu ştie încă să intre în comunicare cu el. Ori, deja v-am explicat, 
plexul solar e un creier, dar un creier inversat, pentru că, dacă în creier substanţa gri e la 
exterior şi substanţa albă la interior, e invers pentru plexul solar. Substanţa gri, care e 
constituită din celule nervoase, permite gândirea, în timp ce substanţa albă, constituită din 
fibre nervoase, prelungind celulele, permite să simţim. Deci, datorită substanţei albe 
situată în exterior, plexul solar simte tot ce se petrece în organism, în toate celulele; de 
aceea poate să se ocupe fără încetare să restabilească echilibrul. Creierul nu simte nimic, 
cu excepția faptului când totul merge foarte rău, dar el nu ştie cum să remedieze acestea. 
Dacă inima noastră bate prea repede sau prea lent, sau dacă vă doare stomacul, creierul e 
incapabil să facă ce ar trebui, şi de altfel, acestea nu depind de el. Deci, dacă veţi da 
plexului solar condiţii bune de a funcționa normal, el va echilibra totul. El posedă o 
farmacopee formidabilă, pe care nici nu v-o puteţi imagina; şi cum e în relație cu toate 
celulele, poate să intervină. El este mult mai bine echipat decât creierul. Dar toate acestea 
nu sunt bine explicate, chiar şi în ştiinţa medicală. 

Odată cu dezvolarea creierului, omul a atins conştiinţa de sine, graţie căreia este 
individualizat. Plexul solar, din contră, e legat de subconștient, pune omul în legătură cu 
oceanul vieţii universale, e legat de întreg cosmosul, ceea ce nu e cazul creierului. În 
realitate, această comunicaţie poate fi stabilită, dar creierul nu este încă suficient de 
dezvoltat pentru aceasta, pentru că este de formaţie recentă; plexul solar, e de formație 
mult mai veche. Creierul s-a dezvoltat foarte târziu la animale şi la oameni, şi chiar şi 
creierul furnicilor, de exemplu, e mai bine organizat decât cel al oamenilor pentru că 
furnicile sunt mai vechi decât el! Creierul uman nu e încă bine organizat, dar el va fi mai 
târziu, pentru că are misiunea de a înregistra totalitatea cunoştinţelor şi de a înţelege 


noțiuni încă nebănuite. Dar, o repet, cel ce dirijează, comandă, şi de care depinde totul, 
este plexul solar, cu centrul Hara, situat un pic mai jos, şi care sunt în comunicare. 

Umanitatea contemporană este pe cale de a se distruge pentru că esenţialul 
activităților sale e situat în creier: studiile, calculele, necazurile, etc... Cum nu e pregătit 
să reziste la tensiuni mari, multe boli nervoase apar pe măsură ce creierul e supraîncărcat. 
Trebuie să învăţaţi să repartizaţi munca între cei doi centri: cel care este jos, în pântec, şi 
cel care este sus, în cap. În acel moment, numai, vă veți găsi echilibrul. Este o lege a 
mecanicii: pentru a obține echilibrul, nu trebuie încărcat numai un singur platan, ci 
amândouă platanele unei balanțe. 

Creierul nu este decât un instrument, şi acest instrument nu este independent. 
Pentru a avea un bun instrument, trebuie să-l întreținem. Luaţi orice maşină, sau chiar 
numai o lampă: dacă opriţi sau diminați curentul, randamentul ei nu va fi acelaşi. Creierul 
uman e ca o lampă care luminează, care raţionează, care vede. Dar, la majoritatea 
oamenilor, lampa nu e bună, e o lumânare care nu luminează destul. Trebuie deci 
branşată la sursa inepuizabilă care îi va da toate posibilitățile, adică la plexul solar. De ce 
cei din vechime îl numeau “solar”? Pentru că e legat de soare, şi soarele e inima 
universului nostru. 

Ce sunt plexul solar şi creierul unul față de altul? Ei reprezintă cei doi poli: unul 
masculin, emisiv, şi celălalt feminin, receptiv. Găsim această polaritate în toată natura. 
Priviţi numai ce se întâmplă într-un cuplu: soțul e ocupat aproapre numai să câştige bani 
pentru a oferi soției sale mijloace de a se îmbrăca, a se parfuma, a se acoperi de bijuterii; 
şi iat-o elegantă, somptuoasă, atractivă, în timp ce bietul soţ, jos, în haine ponosite, 
munceşte pentru a-i putea da toate acestea. Evident, poate fi şi invers, eu vorbesc doar 
simbolic. 

Plexul solar şi creierul sunt legate între ele şi se pot ajuta sau, dimpotrivă, să-şi 
creeze obstacole. Dumnezeu n-a dat toată puterea unuia sau altuia. Ca şi în cazul 
bărbatului şi femeii: Dumnezeu n-a dat toate puterile bărbatului şi niciuna femeii, El a dat 
puteri femeii şi puteri bărbatului, dar sunt puteri diferite, care nu se pot manifesta în 
plenitudine decât când cele două principii sunt unite şi lucrează în armonie, în acelaşi 
scop. Ceea ce poate oferi bărbatul, femeia nu poate, şi ceea ce poate oferi femeia, 
bărbatul nu poate, de asemenea; dar când îşi unesc puterile, rezultatele sunt fantastice. Iar 
pentru cele două creiere, care sunt plexul solar şi creierul din cap, e important să 
înțelegeţi cum sunt polarizate în masculin şi feminin, cum acționează unul asupra altuia şi 
care sunt puterile lor asupra materiei. 

Cunoaşteţi experienţa cu tubul Crookes... Când curentul circulă prin tub, catodul 
emite un flux de electroni în direcția anodului, dar el rămâne obscur, iar în regiunea 
anodului apare o luminiscenţă. 

Această experienţă nu este altceva decât o ilustrare a raporturilor care există între 
principiul masculin şi principiul feminin. Oriunde în natură nu vedeți altceva decât aceste 
două principii la lucru. Această ştiinţă inițiatică a celor două principii a fost revelată de 
Melkhitsek lui Abraham: cum aceste două principii, masculin şi feminin, se regăsesc în 
univers sub forme diferite şi lucrează împreună. 

Creierul se manifestă, vorbeşte, comandă, organizează, produce agitație, strigăte, 
gesticulaţie. Dar cine îi dă posibilitatea? Plexul solar, el îi trimite energiile. Nu-l vedem, 
dar e acolo, ascuns, silențios, nu-şi face apariția, nimeni nu-i bănuie existenţa. E bărbatul 
smerit, dacă vreţi... Deşi are în realitate o funcție feminină, pentru că el este mama 


hrănitoare, bogăţia infinită, rezervorul inepuizabil al naturii. Cât despre creier, este o 
creație a plexului solar, e copilul său... Sau e soțul, dacă vreţi, soțul care vorbeşte, 
discută, tună şi fulgeră, în timp ce soția lui, tăcută, face toată partea ascunsă a muncii. 
Trebuie să înțelegem aceste schimbări de polaritate. 

Creierul e activ, dinamic, dar oboseşte repede dacă plexul solar nu îi trimite 
ajutoare. De aceea, înainte de a întreprinde o activitate intelectuală importantă, discipolul 
trebuie să lucreze cu plexul solar. Creierul e capabil de multe lucruri, cu condiția ca 
plexul solar să-i trimită energie. Deci, originea, sursa, este plexul solar; şi creierul e 
ecranul pe care trebuie să se manifeste, să se exprime şi să prezinte lucrurile, în timp ce 
plexul solar îi dă această posibilitate. Din plexul solar vin imaginile care sunt proiectate 
sus, pe ecranul creierului. Bune sau rele, ele sunt proiectate. Este ca la cinema. Numai că, 
în cazul cinematografului, principiul masculin, operatorul sau aparatul e cel care 
proiectează imagini pe ecran; şi ecranul e principiul feminin, materia asupra căreia 
spiritul proiectează forţele şi energiile sale. Încă o schimbare de polaritate. 

Când trebuie să meditați sau să faceți o muncă intelectuală intensă, nu începeți 
prin a vă concentra brusc asupra subiectului de meditație sau asupra muncii voastre, 
pentru că astfel vă veţi bloca creierul şi nu veţi ajunge la nimic. Începeţi să vă concentrați 
asupra plexului solar, şi când simțiți că ați intrat într-o stare de pace, de dilatare, faceți-vă 
munca: creierul vostru va fi alimentat şi susținut de energiile care vin din plexul solar. Şi 
dacă în timpul muncii simţiţi că creierul vostru se blochează, masaţi-vă plexul solar în 
sens invers acelor de ceasornic: după câteva minute veți simţi că gândirea vă este din nou 
degajată şi că vă puteţi repune la treabă. 

Trebuie să învăţaţi să repartizaţi activitatea între creier şi plexul solar, ca într-o 
adevărată căsnicie, unde bărbatul şi femeia trăiesc în armonie şi îşi împart munca; atunci 
creierul poate să manifeste toate puterile acumulate în plexul solar. Plexul solar conţine în 
arhivele sale toate cunoştinţele trecutului cel mai îndepărtat, şi depinde de creier să le 
facă să iasă şi să le exprime. Creierul nu e altceva decât un instrument cu sarcina de a 
scoate la lumină bogăţiile ascunse în profunzimea fiinţei noastre. 

Plexul solar este deci de asemenea un creier, dar inversat. Substanța albă a 
plexului solar, care e la exterior, comunică cu substanţa albă a creierului, care e în 
interior, şi cu materia gri a creierului, care este la exterior. Iată o inversare, o încrucișare, 
care trece prin gât. De aceea, când simţiți că nu se face bine comunicarea, trebuie să vă 
masați gâtul în regiunea vertebrelor cervicale, pentru a restabili curenții care merg din 
plexul solar la creier. Gâtul e o cale de trecere extrem de importantă. Când strângem 
foarte violent gâtul cuiva îl omorâm, pentru că viaţa pe care plexul solar o trimite nu mai 
poate ajunge la creier. Vedeţi câți centri nervoşi sunt importanţi, dar ştiinţa medicală nu 
s-a oprit încă asupra acestor încrucişări care au loc la nivelul gâtului (emisfera dreaptă a 
creierului care comandă partea stângă a corpului, şi emisfera stângă comandă partea 
dreaptă) pentru a o aprofunda din punct de vedere a corespondenţelor cosmice. 

Învăţând să vă concentrați asupra plexului solar cu multă dragoste veţi ajunge să 
dispuneţi de toate energiile sale pentru a fi trimise creierului. Cum creierul este ca un 
ecran pe care se fac proiecţii, cu cât creierul pântecului, dacă putem spune aşa, 
proiectează mai corect imagini pe ecranul celuilalt creier, cu atât omul devine capabil să 
acționeze mai energic. 

lată încă un fenomen pe care îl întâlnim în toate domeniile existenţei. Mai demult 
v-am vorbit despre “soarele negru”, de la care soarele nostru primeşte energia sa. Acest 


soare negru care dă fără încetare e principiul masculin, iar soarele nostru, care primeşte 
energia şi care străluceşte, e principiul feminin... Nu v-am spus că am văzut în mod real 
soarele negru, dar l-am văzut interior, e acolo, există, şi fără el n-ar exista soarele 
strălucitor. Iată, încă o dată catodul şi anodul, iată tubul Crookes întins la dimensiunile 
universului. 

Cât e de clar, cât e de simplu! Peste tot, peste tot, regăsim cele două principii. 
Vreți să vă mai dau şi un alt exemplu? Să luăm un arbore: el posedă rădăcini, trunchi şi 
ramuri. Rădăcinile trimit energia pentru a apărea frunze, flori şi fructe. Rădăcinile nu se 
văd, dar ridicaţi-le, şi s-a terminat cu ceea ce se vede. Tot ceea ce se vede este rezultatul a 
ceva invizibil care este foarte bine ascuns. În noi, plexul solar reprezintă rădăcinile; şi 
trunchiul nostru şi membrele reprezintă trunchiul şi ramurile arborelui. Omul e ca un 
arbore: are rădăcini, trunchi, ramuri şi, în creier are flori şi fructe. Plexul solar reprezintă 
rădăcinile creierului, şi el e cel mai important, rădăcinile sunt mai importante, pentru că 
dacă se întâmplă ceva în rădăcini, tot restul este în pericol. Iată, încă un argument pe care 
nimeni nu poate să-l respingă. Dacă tăiaţi rădăcinile arborelui, el moare. 

Când vreţi să meditați, alegeţi un subiect spiritual asupra căruia vă veţi concentra; 
puteți apoi urmări derularea gândurilor, înlănţuirea lor, contururile lor: creierul vostru e 
cel ce lucrează. Dar dacă ajungeţi să urcați mai sus în această meditaţie, veți simți 
creierul vostru oprindu-se din funcționare, plexul solar devenind activ: nu mai înțelegeți 
lucrurile în mod intelectual, analitic, ci veți avea o înţelegere sintetică, vibraţi în armonie 
cu ea, o senzație de plenitudine vă va cuprinde, iar meditaţia devine contemplare; nu mai 
gândiţi de loc, contemplaţi ceva splendid şi trăiţi intens. Înţelegeţi altfel lucrurile, mai 
bine decât prin gândire, dar nu ştiţi cum le înţelegeţi, este numai o evidenţă absolută, da, 
pentru că aţi reuşit să atingeți inima universului. 

Studiind, gândind, înțelegând lucruri, aceasta nu semnifică încă că am atins inima 
universului; nu, acestea sunt condiţii prealabile. Inima universului nu o puteți atinge decât 
cu inima. Când inima voastră, adică plexul solar va începe să simtă, să iubească, să 
trăiască cu mare intensitate, atunci, da, veţi atinge, veţi mişca inima universală, inima lui 
Dumnezeu, şi din această inimă vor veni la voi energii, forţe, curenți dătători de viaţă, 
care vă vor lumina. Da, când veţi ajunge să proiectaţi din inima voastră o imensă energie 
de dragoste, prin legile afinităţii şi ecoului, o altă inimă vă va răspunde. A atinge inima 
universului înseamnă a cunoaşte, a simți, a intra în proiectele şi planurile Eternului, 
Sufletului universal. Dar nu puteţi ajunge la acestea nici prin ştiinţă, nici prin cunoştinţe 
livreşti, nici prin discursuri, oricât de elocvente ar fi. 

Pentru a atinge inima universului trebuie să vibrezi la aceeaşi lungime de undă cu 
el, adică să dăruieşti aceeaşi dragoste dezinteresată. Când ceea ce cereți, ceea ce vă doriți 
nu priveşte numai interesul vostru personal, ci binele umanităţii şi universului întreg, în 
acel moment dorința voastră vibrează pe aceeaşi lungime de undă ca şi inima universului. 
Şi cum inima universului este sursa de viață, sursa fericirii, frumuseţii, poeziei, muzicii, 
sursa a tot ce e splendid şi divin, atunci veţi primi această viață, această fericire, această 
splendoare... Veţi gusta plenitudinea. 

Când aţi atins inima cuiva, obţineţi de la el tot ce vă doriți. Cel căruia i-ați atins 
inima vă deschide porțile şi vă dă tot. În anumite zile rugaţi Cerul, pentru a-l înduioşa, a-l 
impresiona, dar aceasta nu serveşte la nimic, el răspunde: “Nu înţeleg ce spui” şi vă 
închide uşa în nas. În alte zile nu spuneţi nimic, priviţi numai, iar el vă spune: “Vino, 
intră! lată, ia asta!” Cum se explică aceasta? Trebuie aflat secretul. 


V-am vorbit odată de receptorul cu galenă. Acum câteva zeci de ani, când 
aparatele de radio nu erau aşa perfecționate şi aşa de răspândite, multă lume îşi făcea un 
receptor cu galenă. Pentru a capta o emisiune de radio trebuia deplasat un vârf de ac pe 
un cristal de galenă, pentru a stabili un contact. Când acul atingea anumite puncte, 
imediat se auzeau în căşti cuvinte, muzică, în timp ce pentru alte puncte nu se auzea 
nimic. Acest fenomen mi-a dat mult de gândit... Plimbaţi acul la stânga şi la dreapta pe 
cristal şi nu auziți nimic. Deşi atingeți cristalul. nu-i atingeți inima... pentru că are şi el o 
inimă, cristalul, această piatră! De îndată ce-i atingeți inima, imediat auziți muzică. Există 
de asemenea o inimă în univers, dar noi nu îi cunoaştem legile, de aceea nu reuşim să 
stabilim un contact pentru a capta undele sale şi să avem revelații. 

Pentru a atinge inima universului, trebuie să vă intensificaţi dragostea. E o muncă 
care se face în plexul solar. În acel moment, v-am spus, nu mai gândiţi deloc, proiectaţi o 
putere, o energie de dragoste pe care o dirijaţi, dar creierul vostru se odihneşte. Înţelegeți, 
sunteți conştient şi dirijați energiile, dar creierul nu e în activitate. Cum explicăm 
aceasta? Există o altă formă de gândire, o altă formă de înţelegere pe care trebuie să o 
descoperim 


Cap IV CENTRUL HARA 


Veţi fi, poate, mirați să vedeți în India că anumiţi sadu, anumiți yoghini au 
regiunea pântecului foarte dezvoltată, cu toată că nu mănâncă aproape de loc!... Şi 
majoritatea statuilor îl reprezintă pe Budha şi alți înţelepţi cu un pântec proeminent. De 
ce? Pentru că, la Iniţiaţi, un pântec foarte dezvoltat dezvăluie puterea, forța, rezervele 
spirituale acumulate grație exerciților de respirație. Pentru că exercițiile de respirație 
prelungite duc la dezvoltarea acestei părți a corpului unde se adună elemente care permit 
vindecarea, dezagregarea a tot ce e nociv. Pântecul poate fi rezultatul materialismului 
omului sau spiritualităţii sale. Dacă faţa sa arată că el nu se gândeşte decât la a mânca, a 
bea şi a dormi, evident, opulența sa reprezintă ceva rău: el este o ființă grosieră, 
materialistă, senzuală. Dar dacă el are calități ca puritatea, clarviziunea, inteligența, 
pântecul său demonstrează că el are rezerve şi că poate transforma aceste rezerve 
vindecându-i pe alții şi făcând multe lucruri pe care cei plăpânzi, slabi nu ar putea să le 
facă, pentru că nu au aceste resurse. 

Priviţi, de altfel, japonezii. Unii au un pântec enorm, dar în acelaşi timp, o mare 
supleţe, forță şi inteligență. Aceasta, deoarece ei lucrează să-şi dezvolte ceea ce ei 
numesc centrul Hara. Aceste centru e situat la 4 centimetri sub buric. Hara înseamnă 
“pântec” în japoneză, şi de aici vine expresia “a-şi face hara-kiri”, adică a se sinucide 
deschizându-şi pântecul. Pentru înţelepții japonezi, centrul Hara este centrul vieţii, al 
echilibrului, centrul universal. Şi când omul se concentrează pe el şi ajunge să-l dezvolte, 
devine neobosit, invincibil. Toţi acei care lucrează asupra centrului Hara se disting în 
viață printr-un echilibru extraordinar. 

Un mare număr de anomalii care se manifestă astăzi la Occidentali , v-am mai 
spus-o, apar din cauză că ei au rupt echilibru, adică în loc să plaseze centrul vieţii la locul 
său, ei îl plasează în creier, care e la periferia ființei umane. Atunci, prea multe gânduri, 
prea multe necazuri, prea multă activitate cerebrală şi omul se dezechilibrează. De aceea, 
atunci când primeşte şocuri, el nu mai poate să se restabilească, pentru că centrul din el 
care ar putea remedia orice nu funcționează. Dacă ar şti să se concentreze asupra 


centrului Hara şi să-l dezvolte, oricare ar fi cheltuielile sale de energie nervoasă, el nu s- 
ar simţi niciodată obosit. 

Evident, e o problemă pentru Occidentali, din cauză că centrii situaţi în partea 
inferioară au fost considerați mult timp ca nedemni de a participa la viața spirituală. Şi 
chiar şi eu, în timpul anilor, când vă vorbeam de acest centru, subînţelegeam aproape tot 
timpul Centrul suprem, Dumnezeu-Însuşi, Cauza primordială. Nu v-am spus niciodată că 
în corpul fizic, adevăratul centru al omului este acolo, dedesubtul buricului, că vor trebui 
ani şi ani pentru a vă pregăti să îl penetraţi, să-l exploraţi şi să-l dezvoltați pentru a 
cunoaşte originea fiinţei voastre. Pentru că originea acolo este. De câte ori v-am spus: 
“Nu căutați în exterior, nu căutați la suprafață, dar săpați, săpaţi, şi veţi găsi aur sau 
petrol!” Evident, vorbind simbolic. Voiam să vă spun că trebuie săpat chiar în acest 
domeniu, al subconştientului. 

Centrul Hara este menţionat în multe cărți ezoterice, dar în maniere foarte diferite, 
şi chiar anumite remarci ale autorilor creştini din vechime dovedesc că ei îl cunoşteau. 
Alchimistul Basile Valentin în cartea sa: “Cele douăsprezece chei”, invită adeptul să 
coboare în centrul pământului pentru a găsi acolo piatra filozofală. El spune: “Visita 
Interiora Terae; Rectificando Invenies Occultum Lapidem, Veram Medicinam” Adică: 
“Vizitaţi măruntaiele pământului, corectând, vei găsi piatra ascunsă, adevăratul 
medicament”. Dacă luăm primele litere ale acestor cuvinte, vom găsi: VITRIOLUM. 
“Visita Interiora Terae ”... în realitate nu e vorba de a coborâ în interiorul planetei, ci de a 
penetra în acest pământ, corpul nostru fizic, pentru că acolo vom găsi materiale, vom găsi 
bogății, tezaure. 

Cele trei divinități mai importante ale panteonului hindus sunt Brahma, Vishnu şi 
Shiva, şi se spune în Cărţile sacre că Brahma e situat în pântec, Vishnu în regiunea inimii 
şi a plămânilor, şi Shiva în creier. De ce tocmai Brahma, creatorul, e situat în pântec? 
Dacă pântecul este o regiune cu adevărat de disprețuit, şi creierul, din contră, aşa de 
nobilă, Brahma ar fi trebuit plasat în creier. Ei nu, în creier e plasat Shiva, care e 
identificat cu distrugerea. Da, Brahma este creatorul, Vishnu, reparatorul, conservatorul, 
cel care susține, menţine, hrăneşte, în timp ce Shiva este distrugătorul. Şi dacă Shiva 
corespunde tocmai creierului, aceasta e deoarece creierul, mentalul inferior, divizează, 
disecă, dezagregă, este distrugătorul realităţii. El este cel care îi desparte pe oamenii şi îi 
induce în eroare. 

De vreme ce pântecul este regiunea corpului unde se crează şi se formează ființe, 
el este de o extremă importanţă şi nu are nimic ruşinos. De ce viaţa se naşte într-un loc 
ruşinos? Dacă Inteligența cosmică a ales acest loc, este pentru că ea îl consideră sacru; 
atunci de ce omul trebuie să-l dispreţuiască? Evident, nu e chiar estetic - cel puțin după 
estetica oamenilor - dar, pentru ce motiv viaţa vine de acolo? Nu numai că mama îşi 
poartă copilul în acest loc, dar copilul, legat prin cordonul ombilical, îşi trage forţele tot 
de aici şi se hrăneşte. Ruşii numesc această regiune a plexului solar şi a centrului Hara 
“Jivot”, şi “jivot” în bulgară înseamnă “viaţă”. Da, viața vine de aici, şi astfel se propagă 
şi se distribuie în celelalte organe. Deci, creierul este de asemenea tributar acestui centru 
care primeşte viața. Este ca pentru un arbore. Regiunea cea mai importantă a arborelui, 
rădăcinile, sunt acolo, invizibile, ascunse, îngropate în pământ. Ei bine, de asemenea, 
centrul Hara ca şi plexul solar sunt rădăcinile noastre. Şi dacă coborâm în rădăcini pentru 
a şti ce a plasat natura acolo, vom descoperi o lume de o extraordinară bogăţie de 
materiale şi energie. lată, este o mină, o sursă. 


Pântecul este locul unde se creează viaţa. Da, sursa vieții este acolo, în pântec. Se 
spune în Evanghelii: “Din sânul său a tâşnit apă vie”. De ce din sânul său? De ce nu din 
creier sau din plămâni? Ce se află în pântec, făcând apele să ţâşnească? Acolo locuieşte 
Tatăl, Brahma, creatorul. Dar pentru a-l simţi, pentru a putea comunica cu el, ne trebuie 
mulți ani de muncă. El e acolo, dar nu beneficiem de nici un avantaj, pentru că lucrăm 
numai cu Shiva. De altfel, în India, prea puține temple sunt consacrate lui Brahma, mai 
multe lui Vishnu... şi şi mai multe lui Shiva. De ce? Shiva este distrugătorul, şi de teamă, 
pentru a-l linişti, ne ocupăm atât de mult de el? În timp ce pentru Brahma, creatorul, nu 
ne putem teme că face rău, şi de aceea, poate, îl neglijăm... 

De ani de zile vă instruiesc prezentându-vă numai lumea din Înalt, adică lumea 
conştiinţei, a luminii, dar aceasta nu e în realitate decât o pregătire pentru a putea cobori 
apoi în profunzimile fiinţei voastre. Pentru că, pentru a ne cunoaşte cu adevărat, trebuie 
să cunoaştem cele două regiuni: ceea ce e sus, şi ceea ce e jos. Ceea ce este sus, sunt 
centrii creierului, şi ceea ce este jos, este tocmai acest centru pe care înţelepţi japonezi îl 
numesc Hara. 

Hara reprezintă subconştientul, profunzimile obscure ale ființei umane. Dar aceste 
regiuni sunt, desigur, foarte periculoase, de aceea trebuie început explorând terenul de 
sus, şi apoi, când suntem întăriți, când avem arme şi tot echipamentul, putem cobori în 
abisuri pentru a descoperi ce conţin. Toate bogăţiile sunt sub pământ: da, aurul, pietrele 
prețioase, metalele preţioase, şi cărbunele, petrolul, asupra cărora lucrează o multitudine 
de entităţi şi spirite. În lumea psihică, ca şi în cea fizică, totul e acolo, jos, nu în înalt. Dar 
Jos este de asemenea infernul şi monştrii săi, de aceea, înainte de a cobori, trebuie să 
învăţăm să ne protejăm, dacă nu, vom fi înghițiți. lată motivul pentru care, în 
învățământul nostru, ne ocupăm la început de lumea superioară. Pentru a înfrunta 
tenebrele, ne trebuie lumină. 

Nici cu plexul solar omul nu poate să aibă un contact direct cu centrul Hara, 
pentru că nu are nici un mijloc să atingă subconştientul său. Nu-l poate atinge decât pe 
căi ocolite, adică prin felul său de a trăi. Deci, dacă acest centru nu e corect armonizat cu 
universul, din cauza vieţii sale dezordonate, haotice, neraţionale, omul împiedică buna sa 
funcționare, nu mai poate primi efluviile Sufletului universal. 

Pentru a vă echilibra, a vă întări, puteți, în timpul meditaților voastre, să vă puneţi 
mâinile pe abdomen, concentrându-vă asupra centrului Hara. Dar să nu faceți acest 
exercițiu decât sunteți într-o stare de puritate, abnegație şi dezinteres, pentru binele 
umanității, dacă nu, alți centri care sunt alături se vor trezi şi veţi fi antrenați în regiunile 
tenebroase ale ființei voastre. De aceea, înainte de a lucra cu centrul Hara trebuie să vă 
pregătiți. Când sunteți gata, puteţi să plonjați fără pericol în adânc, pentru că acestea sunt 
profunzimile, abisurile ființei umane. 

Psihanaliştii, desigur, au descoperit o parte a subconştientului, dar sunt încă 
departe de a cunoaşte toate misterele centrului Hara şi de a şti cum acest centru, xxx în 
profunzimile subconştientului, e legat la supraconştiință. Când Iniţiaţii vorbesc de unirea 
cozii cu capul şarpelui, ei subînţeleg unirea centrului de jos cu centrul superior situat în 
creier, chakra Sahasrara din vârful capului. Dar dacă nu ați lucrat în prealabil asupra 
adevărurilor mai accesibile, cum veți putea lucra în aceste zone? Viaţa spirituală are, de 
asemenea, programul său. Trebuie, mai întâi, să vă purificaţi, să vă întăriți, şi apoi, când 
vă simțiți pregătiți, vă puteți permite să mergeţi să faceţi o incursiune în aceste 
profunzimi. Sunt experiențe care vă aşteaptă, dar trebuie să vă pregătiți. 


Alchimiştii vorbesc de “lumina ce iese din tenebre”. Tenebrele sunt infinit mai 
vaste decât lumina; ele îmbrăţişează şi invadează totul. În timp ce lumina e ca o scânteie, 
pe care tenebrele o înconjură. Tenebrele sunt rădăcina ființei. Tot ceea ce apare pe 
pământ ca fenomen, ca manifestare, ca o concretizare, iese din tenebre; şi asemeni 
copiilor în pântecul Mamei Natură, aceste energii le sunt comunicate printr-un un fel de 
cordoane ombilicale grație cărora absorb forțele Sufletului cosmic. 

“Lumina ce iese din tenebre”... E aceea pe care o vedem în profunzimea 
simbolului ieslei în care s-a născut lisus. De ce lisus s-a născut într-o iesle, pe paie, între 
un bou şi un măgar, şi nu într-un palat, într-un templu, într-o locuință vastă şi 
somptuoasă? Deoarece, ca şi naşterea unui copil fizic, naşterea unui copil spiritual, 
naşterea lui Cristos în om se face acolo, chiar în această regiune a centrului Hara. 
Naşterea e acolo, ieslea cu măgarul şi boul care nu sunt alţii decât ficatul şi splina. Şi, în 
înalt, îngerii cântă, pentru că această naştere, pe care o numim a doua naştere este un 
eveniment la care tot Cerul participă. 

Ceea ce s-a produs în momentul naşterii lui lisus se reproduce de fiecare dată 
când o ființă umană este capabilă să se nască a doua oară. Există din nou măgarul, boul, 
magii, îngerii, Fecioara şi copilul în iesle... Acest eveniment nu s-a produs numai acum 
2000 de ani în Palestrina, ci se repetă etern. Şi pentru a forma copilul în voi, trebuie să 
cunoaşteţi multe lucruri: cum să-l atrageţi, cum să-l purtați, cum să-l hrăniţi... 

În această iesle, în măruntaie, între bou şi măgar, adică ficat şi splină se naşte 
copilul divin. Naşterea lui lisus într-o iesle are deci o încărcătură inițiatică de cea mai 
mare importanţă. Aici, în centrul Hara, discipolul trebuie să facă să se nască în el această 
nouă conştiinţă, Copilul lisus. (A se vedea şi “Crăciunul şi Paştele în tradiția inițiatică” 
cap I - colecția Izvor) 

Hermes Trismegistul a spus: “Ceea ce e jos e ca ceea ce este sus, şi ceea ce este 
sus e ca ceea ce este jos.” Nu e o similitudine, o asemănare exactă, cum au crezut unii, 
pentru că în realitate ceea ce este jos nu e identic cu ceea ce este sus. Ceea ce este jos este 
ca şi ceea ce este sus, în sensul în care legile, funcțiile sunt aceleaşi. Spunând acest “Ca 
şi” aceasta nu semnifică similitudinea. Când o casă se reflectă în apă, ceea ce e sus, în 
lumea realităţii, este ca şi ceea ce este jos în lumea reflexiei, dar cele două lumi nu sunt 
identice. 

Există deci o lume a reflexiei, a iluziei, care e jos, şi o lume a realităţii care e sus. 
Apoi, în fiecare dintre aceste lumi, există un sus şi un Jos; atunci, ceea ce e jos în lumea 
iluziilor corespunde la ceea ce este sus în lumea realității. Şi cum în ierarhia divină, 
Creatorul se află sus, de asemenea aici, în noi, El se află jos, pentru că noi suntem o 
reflectare. A trecut mult timp de când v-am vorbit de această inversare, spunându-vă că 
pietrele, cristalele, metalele, care sunt jos, sunt o reflexie a lumii divine, de sus. Şi în om, 
pântecul, care e jos, corespunde la ceea ce e în sus în Divinitate, pentru că, în raport cu 
macrocosmosul, microcosmosul, adică omul, e inversat. De aceea Brahma, Creatorul, e 
plasat în pântec. 

lată, aceasta e tot pentru moment despre acest subiect, cu toate că e vorba de o 
lume infinită. Ceea ce v-am spus e deja prea mult. Dacă v-aş spune mai mult n-aţi şti ce 
să faceți, veţi fi copleșiți. Vrem tot timpul să ştim totul... din curiozitate, evident. Ei bine, 
nu, într-un adevărat Învăţământ inițiatic, trebuie să punem în practică, trebuie să ne 
obişnuim să mobilizăm propriile forțe, facultăți pentru a face o muncă adevărată. Eu ştiu 
bine că ceea ce vă cer aici nu va găsi un ecou favorabil, pentru că întreaga lume, din 


contră, e instruită să caute totul în exterior. lată de ce centrii interiori nu funcționează, 
sunt ruginiți şi curenții nu circulă. Desigur, există câțiva mistici, câțiva filozofi, câțiva 
spiritualişti care sunt obişnuiţi cu această muncă, dar, în acest domeniu, majoritatea 
oamenilor sunt ca şi infirmii, nu au nici forța, nici voinţa de a întreprinde o muncă asupra 
lor înşişi. 

Spuneţi că lucraţi, dar că nu obţineţi rezultate. Evident, nu e uşor, şi aici, de 
asemenea, apare problema reîncarnării. Dacă abia în această existență veți începe această 
muncă, cum vreți să ajungeţi să mişcaţi centrii imobilizați de secole? Pentru cei care au 
muncit în alte reîncarnări şi continuă, evident, totul e diferit, ei obțin rezultate. 

De aceea, pregătiți-vă să începeţi această muncă în această încarnare, ştiind că 
dacă nu veţi începe în această încarnare, nu veţi ajunge la nimic nici în următoarea. 
Pentru moment nu veți reuşi decât mici succese, dar nu e nimic, cel puţin aţi început. Veţi 
continua mai departe în următoarea încarnare, iar atunci veţi obține sigur rezulate. Ceea 
ce contează e de a începe să declanşaţi curenții divini, în această încarnare. 


Cap V FORŢA KUNDALINI 


Apocalipsa se termină cu viziunea unei cetăți celeste, Noul Ierusalim, a cărei 
pereți, temelii, porți sunt descrise de Sfântul loan Teologul. Prin acet oraş curge un 
fluviu: “ŞI mi-a arătat un fluviu de apă vie, limpede ca un cristal, care ieşea din Tronul lui 
Dumnezeu şi al Mielului. În mijlocul orașului şi pe cele două maluri ale fluviului era 
Arborele Vieţii ce producea de douăsprezece ori fructe, dând fructul său în fiecare lună şi 
ale cărui frunze serveau la tămăduirea popoarelor.” 

Cum se făcea că arborele se găsea pe ambele maluri ale fluviului? Dacă am 
înţelege lucrurile literar, această descriere nu are nici un sens. În realitate, acest arbore 
deasupra unui fluviu e un simbol; există în noi, şi fluviul, de asemenea, trece prin noi. 
Pentru că oraşul suntem noi; şi în centrul acestui oraş - în plexul solar - curge un fluviu cu 
un arbore al vieţii pe malurile sale. Plexul solar reprezintă arborele pe cele două maluri 
ale fluviului, dar de asemenea şi fluviul însuşi, această forță, această vitalitate care circulă 
prin el. Şi unde sunt rădăcinile acestui arbore? Acestea sunt cele douăsprezece perechi de 
nervi şi de ganglioni dorsali: douăsprezece ramuri care produc douăsprezece fructe pe an. 
Aceste douăsprezece fructe sunt legate de cele douăsprezece semne ale zodiacului. 

Să vedem acum proprietăţile acestor fructe. Primul fruct, (Berbecul) face omul 
activ, dinamic şi decis. Al doilea (Taurul), dă o mare sensibilitate, multă gentileţe şi 
bunătate. Al treilea (Gemenii), împinge la studiu, incită la a se interesa de tot şi de a 
călători. Al patrulea (Cancer), dă o mare mediumitate pentru a capta undele şi prezenţele 
cele mai subtile. Al cincilea (Leul), inspiră o mare nobleţe şi curajul necesar pentru a-i 
ajuta şi a-i salva pe alții. Al şaselea (Fecioara), purifică şi curăță. Al şaptelea (Balanța), 
dă posibilitatea de a se uni la o cauză divină şi de a stabili în sine echilibrul cosmic. Al 
optulea (Scorpionul), luminează asupra morţii şi vieţii de apoi. Al nouălea (Săgetătorul), 
dă gustul întrebărilor filozofice şi religioase. Al zecelea (Capricornul) inspiră putere, 
autoritate pentru a domina pe alții şi pe sine însuşi. Al unsprezecelea (Vărsătorul), dă 
sensul universalităţii, fraternității între națiuni. Al doisprezecelea (Peştii), împinge la 
sacrificiu, la a suporta suferinţa şi chiar la a vedea partea bună şi a se veseli. 

lată calitățile fructelor acestui arbore al vieţii, care nu e altul decât Arborele 
Sefirotic de care vorbeşte Kabbala, cu sefiroturile: Keter, Hokmah, Binah, Hesed, 


Gebourah, Tipheret, Netzach, Hod, lesod, Malkout. Kether e sămânţa care conţine toate 
posibilităţile arborelui; Hokmah, e sâmburele care care se divizează pentru a lăsa să iasă 
mica plantă: Binah; Hesed, este trunchiul; Gebourah, ramurile; Tripheret, mugurii; 
Netzach, frunzele; Hod, florile; Iesod, fructul; Şi Makout, sămânța, care, plantată în 
pământ, va da un nou arbore. Aici, din nou, vedeţi o aplicaţie a legii: ce e jos e ca ce e 
sus, şi veţi înţelege de asemenea de ce lisus a comparat Împărăţia lui Dumnezeu 
(Malkout) cu grăuntele de seneve, care e minuscul, dar devine un arbore mare, unde vin 
să se adăpostească păsările cerului. 

Sfântul loan spunea că frunzele arborelui vor servi la tămăduirea popoarelor. Veţi 
vedea, nu numai fructele arborelui fac miracole, dar şi frunzele de asemenea, şi chiar şi 
rădăcinile. 

Rădăcinile, înfipte în cele două maluri ale fluviului vieții de care vorbeşte Sfântul 
loan, sunt deci ansamblul nervilor şi ganglionilor situați de o parte şi de alta a coloanei 
vertebrale. Coloana vertebrală leagă cerul şi pământul, cerul nostru şi pământul nostru. 
Izvorul fluviului se află pe culmea muntelui: “Fluviul, e spus, iese din Tronul Domnului”. 
Capul, e cerul şi pântecul pământul. Pe pământ arde un foc care provoacă din timp în 
timp erupții violente vulcanice. Ori, acest foc se găseşte, de asemenea, la baza coloanei 
verticale. Acest foc subteran, legat de pântec şi de sex, este forța Kundalini. Pentru 
moment, coloana vertebrală nu are la oameni decât funcție anatomică şi fiziologică; 
puterea ei spirituală nu e trezită. Numai Iniţiaţii au reuşit să anime coloana lor vertebrală 
pentru o imensă muncă spirituală şi magică grație trezirii forţei Kundalini. 

Forţa Kundalini doarme la baza măduvei spinării, ea este mama care a creat 
universul, “cea mai puternică dintre forţe” cum o numea Hermes Trismegistul. O dată 
trezită, ea se poate dirija în sus, sau în jos. Dacă ea se dirijează în sus, ființa va beneficia 
de o mare dezvoltare spirituală, dar dacă ea se dirijează în jos, aceasta poate să antreneze 
rezultate foarte supărătoare. Acel care, fără a fi pur şi stăpân pe el, trezeşte forța 
Kundalini, devine pradă unei pasiuni sexuale dezlănţuite, care-l antrenează cu o viteză 
vertiginoasă spre abis, şi unei ambiții nemăsurate care îl face să se opună lumii întregi. 
De aceea este de sfătuit discipolii să nu fie tentaţi să trezească forța Kundalini înainte de a 
fi lucrat asupra purității şi smereniei. Pentru că această forță, cea mai puternică dintre 
toate, poate la fel de bine să distrugă decât să creeze. În realitate, Kundalini poate fi 
trezită la mai multe nivele: putem să o trezim de şapte ori pentru că ea doarme şapte 
somnuri, ea e ascunsă sub şapte învelişuri ale materiei. 

Într-un anume fel, e uşor să trezeşti Kundalini, dar unde şi cum să o dirijezi e mult 
mai dificil şi e chiar esențialul. Direcţia pe care o va lua Kundalini nu depinde de voința 
omului, ci de calităţile şi virtuțile sale. Când şarpele Kundalini se trezeşte, el se îndreaptă 
spre partea care îi oferă hrană. Dacă partea inferioară îi oferă această hrană, acolo se 
îndreaptă, şi totul e pierdut, e prăpastia, adevărata prăpastie. În timp ce dacă şarpele e 
atras de partea superioară, el se îndreaptă în sus. 

Urcarea forţei Kundalini se face prin canalul Sushuma situat în interiorul măduvei 
spinării. De o parte şi de alta a canalului Sushuma, cele două canale Ida (polarizat negativ 
şi legat la Lună) şi Pingala (polarizat pozitiv şi legat de soare) se ridică într-o mişcare de 
spirale întretăiate. Curentul Ida ajunge la nara stângă şi curentul Pingala la nara dreaptă. 
De aceea, exerciţiile de respiraţie sunt considerate ca cele mai eficiente pentru a provoca 
trezirea forței Kundalini. 


Pentru că, astupând nara dreaptă, aspiraţi aer prin nara stângă, produceți astfel un 
curent care trece prin canalul Ida. Acest curent traversează şi centrul unde doarme 
Kundalini, centrul Muladhara, şi produce vibrații uşoare care tind să o trezească un pic. 
Astupând nara stângă, aspirați aer prin nara dreaptă, curentul va trece prin canalul 
Pingala, şi el, de asemenea, va da câteva impulsuri forței Kundalini. Şi aşa mai departe... 
Deci, practicând în fiecare dimineaţă exercițiile noastre de respiraţie, puteți, încet, să 
treziți forța Kundalini. Dar nu trebuie prelungite aceste exerciții. 

Când eram în India, am auzit vorbindu-se de tot felul de metode pe care le 
foloseau yoghinii pentru trezirea Kundalini. Unele erau incredibile, până la introducerea 
unui fir de argint într-un loc pe care nu am să-l numesc. Unii făceau toate nebuniile 
pentru trezirea acestei forțe! 

Cel mai bun sfat de dat Occidentalilor este de a nu fi tentaţi să trezească 
Kundalini, ci de a trăi o viaţă pură, în acord cu legile divine. Ea se va trezi atunci când va 
veni momentul, nu trebuie grăbit acesta. Orice alt fel de a proceda e riscant, pentru că 
această forţă e asemenea unui foc, care poate face ravagii distrugând unele organe ale 
corpului. Când totul se desfăşoară natural, fără şocuri, omul se trezeşte în armonie la 
conştiinţa lumii divine. 

„.„. Eu simt în voi o imensă dorinţă de a face eforturi pentru a ajunge la această 
trezire a conştiinţei. Puteţi începe lucrul, dar trebuie să fiți foarte prudenţi, foarte 
raționali, şi să nu vă lansați fără o direcție, dacă nu, riscați să vă dezechilibraţi, să vă 
distrugeți. Deci, nu vă grăbiţi, aceasta va veni cu blândeţe, încet-încet. Tot ce avem aici 
ca exerciții, practică, sunt exerciţii din yoga, care vă vor permite într-o zi să treziţi forța 
Kundalini. Mulți cred că pentru a găsi spiritualitatea adevărată trebuie să meargă în India, 
dar trebuie de asemenea să ştie că învățământul Fraternității Albe Universale, care e 
adevăratul învățământ a lui Cristos, ne aduce o yoga modernă, adaptată Occidentalilor. 

Înţelepţii Indiei spun că înainte de trezirea şarpelui Kundalini yoghinul trebuie să- 
şi elibereze canalul central, Sushuma. Printr-o viață pură, prin exerciții potrivite, el curăță 
acest canal. Această curăţire e necesară pentru că, odată cu trezirea şarpelui Kundalini, el 
începe să activeze întreaga viață psihică a omului; este un foc aşa de intens, care arde tot. 
De aceea drumul său trebuie să fie eliberat de toate impurităţile şi obstacolele, pentru ca 
el să poată trece rapid, fără stricăciuni pentru om şi să atingă centrul coronal, chakra 
Sahasrara. 

Şi ce spune lisus în Evanghelii? “Străduiţi-vă să intrați prin poarta strâmtă”, sau 
“Mai repede trece o cămilă prin urechile acului decât un bogat prin poarta Împărăției 
Cerurilor” (pentru comentarii asupra acestor versete, a se vedea “Un nou înțeles al 
Evangheliilor - colecţia Izvor). Aceste două fraze au o semnificaţie foarte profundă: ele 
arată că într-adevăr canalul central e aşa de îngust, încât forța care aduce iluminarea nu 
poate să treacă dacă ființa nu e pură. Dacă aveţi prea multe lucruri în buzunare, nu puteți 
băga mâinile, trebuie să vă debarasaţi de toate acestea. Vedeţi, yoghinii Indiei, 
Evangheliştii spun aceleaşi adevăruri. Ei bine, acestea sunt adevărurile pe care le 
aprofundăm în Învăţământul Fraternităţii Albe Universale. 


Cap VI CHAKRELE 


Sistemul Chakrelor 


De unde vine obiceiul de a reprezenta îngeriicu aripi?... Ajunge să vedem o 
pictură sau o sculptură care prezintă o ființă înaripată pentru a şti că este un înger. De ce 
aceste aripi? Care e sensul lor? Îngerii au cu adevărat aripi? Nu, dar acest fel de a-i 
reprezenta provine dintr-o ştiinţă foarte veche privind fiinţa umană şi centrii săi subtili. 
Marii Iniţiaţi ai trecutului ştiau că pe spate, la nivelul umerilor, ființa umană posedă doi 
centri foarte puternici. Aceşti centri situați în corpurile eteric şi astral sunt capabili să 
producă turbioane care permit celui care a ştiut să-i dezvolte a se deplasa în spaţiu. În 
tradiția greacă, zeul Hermes e reprezentat cu aripi, dar la călcâie, pentru că şi călcâiul 
posedă un centru foarte important care e de asemenea în legătură cu puterea de a se 
deplasa în spaţiu. 

În realitate, aceşti centri subtili sunt într-un mare număr în corpul nostru. De 
exemplu, în timp ce contemplați răsăritul soarelui, absorbiți lumina sa printr-un centru 
care e situat deasupra splinei. Soarele ne trimite energia sa care soseşte la noi sub formă 
de mici sfere luminoase. Acest centru absoarbe deci lumina solară şi o împarte în şapte 
culori ca cele ale prismei. Apoi trimite aceste şapte raze în organism, repartizându-le 
astfel: roşul şi oranjul spre organele sexuale, galbenul spre inimă şi plămâni, verdele spre 
stomac, ficat, intestine, rinichi; albastrul spre gât şi nas; violetul spre cap. Roşul poate 
reîmprospăta şi sistemul nervos. Unei persoane obosite îi lipseşte roşul şi ea poate să-şi 
amelioreze starea concentrându-se pe această culoare. 

Funcţia fiziologică a splinei este, o ştiţi, de a forma globulele roşii ale sângelui. 
Nu e de mirare, deci, că centrul eteric al vitalității e plasat chiar deasupra ei. Pentru a 
capta particolele de vitalitate care vin de la soare, trebuie ca dimineaţa să vă gândiţi la 
acest centru pentru a-l activa, a-l face mai receptiv, şi a absorbi astfel mai bine lumina 
soarelui pentru a ameliora sănătatea şi vigoarea voastră. 

Prin observaţie, disecție, cu ajutorul aparatelor din ce în ce mai perfecționate, 
anatomiştii care studiază de secole corpul uman au ajuns la o cunoaştere foarte detaliată a 
structurii sale fizice; dar sunt departe de a găsi ceea ce au găsit Iniţiaţii, care grație 
clarviziunii lor şi experienţei lor spirituale au descoperit anatomia subtilă a omului. Şi 
una din descoperirile cele mai impresionante este cea pe care au făcut-o Iniţiaţii Indiei 
privind sistemul celor şapte chakre. De mai multe milenii, ei învaţă că deasupra corpului 
fizic, în corpurile eteric şi astral, omul posedă centrii subtili situați pe axa coloanei 
vertebrale. Ei îi numesc aceştri centri Chakre (în sanscrită înseamnă “roată”) sau lotuşi. 

De jos în sus aceştia sunt: 

- la baza coloanei vertebrale: Muladhara, lotusul cu patru petale. 

- deasupra organelor genitale: Svadhishana, lotusul cu şase petale 

- în regiunea buricului şi al plexului solar: Manipura, lotusul cu zece petale 

- în regiunea inimii: Anahata, lotusul cu doisprezece petale 

- în partea din fața gâtului: Vishuda, lotusul cu şaisprezece petale 

- între cele două sprâncene: Ajna, cu două petale mari, divizate în 48 de petale 
fiecare: în total 96 petale 

- în creştetul capului: Sahasrara, lotusul cu o mie de petale. În realitate el are 960 
petale, iar în mijloc are o corolă de 12 petale, în total are 972 petale. Cele 12 petale din 
mijloc sunt galben aurii, cele 960 sunt violete, iar cele două corole se învârt în sens 
invers. 

Nu se pot găsi urme ale acestor centri spirituali în corpul fizic, pentru că ei sunt 
situați în corpul eteric. Organele corpului nostru sunt subordonate influenţei lor. 


Aceşti centri subtili sunt inactivi la aproape toți oamenii. Pentru a-i stimula, un 
yoghin trebuie să-şi trezească forţa Kundalini care doarme la baza coloanei vertebrale, şi 
să o facă să urce străbătând chakrele unde ea declanşează şi eliberează puterile pe care le 
conțin. Forța Kundalini e reprezentată ca un şarpe înfăşurat de trei ori în jurul său în 
interiorul unei figuri triunghiulare, în centrul ceakrei Muladhara. Când se trezeşte, e ca o 
flamă, un foc care începe să urce în spirală în lungul coloanei vertebrale, şi în urcare ea 
întâlneşte şi stimulează celelalte chakre. Cu limba sa, spune tradiția, şarpele Kundalini 
acționează asupra fiecărei chakre pentru a suda şi a lega diferite elemente care îi permit 
să se învârtă. O chakră e un sistem foarte delicat cu un angrenaj de o extremă fineţe şi 
numai şarpele Kundalini poate regla aceste roți şi a le pune în funcţiune. În momentul 
când chakra începe să se rotească, se manifestă facultățile şi puterile care sunt legate de 
ea. 

Chakrele se deosebesc unele de altele prin culoarea lor, numărul de petale, adică 
numărul şi intensitatea vibraților lor, divinitățile care locuiesc în ele, şi mai ales prin 
virtuțile şi puterile pe care trezirea lor le conferă omului: Muladhara îi dă energie vitală; 
Svadhishana îi dă forţa creatoare; Manipura îi dă conştiinţa colectivă; Anahata îi dă 
iubirea universală; Vishuda îi dă înţelepciune; Ajna îi dă clarviziune; Sahasrara îi dă 
atotputernicia şi libertatea. Se spune că o divinitate sau Shakti locuieşte în fiecare chakră. 
Numele lor, începând de jos, sunt: Dakini Shakti, Rakini Shakti, Lakini Shakti, Kakini 
Shakti, Shakini Shakti şi Hakini Shakti. Ajunsă la sfârşitul călătoriei sale, forța Kundalini 
atinge Shiva, principiul masculin. Reunirea celor două principii masculin şi feminin, 
capul şi coada şarpelui, se face într-o lumină orbitoare. Din acel moment, yoghinul, ajuns 
pe culme, e liber de orice constrângere. 

Hinduşii dau chakrelor o reprezentare foarte detaliată. Ar dura prea mult să ne 
oprim asupra fiecăreia, şi mă voi opri numai asupra Chakrei inimii: Anahata. E foarte 
important pentru dezvoltarea voastră spirituală să purtaţi în inimă imaginea acestei 
chakre, care este centrul iubirii universale, pentru că acesta reprezintă această dragoste 
dezinteresată, atât de vastă, care trezeşte în voi inteligența adevărată, intuiţia. 

Cât despre cele trei chakre ale capului, Inițiatul le dezvoltă în ultima fază a 
evoluţiei sale, când totul în el este gata, şi toată ființa sa e dezvoltată armonios. Dacă vreţi 
o imagine pentru a înțelege mai bine aceste trei chakre, putem spune că ele seamnă cu 
acele aparate pe care le utilizează submarinele: un periscop, un ochi care vede deasupra 
apei; un radar, care informează despre prezenţa altor vapoare din jur; şi un radio, grație 
căruia se pot capta şi emite mesaje, apeluri... Ei bine, ființa umană e dotată cu aceleaşi 
aparate, cu aceleaşi antene. 

Cele trei chakre ale capului sunt trei antene pe care plexul solar le poate utiliza ca 
şi un submarin aflat sub apă. “Dar, veţi spune, de ce aceste antene sunt plasate pe cap? De 
ce plexul solar nu e dotat el însuşi cu ochi şi urechi?” El le are, dar pentru evoluția ființei 
umane, Inteligența cosmică a amplasat altele în creierul său. 

Acum, vă pot da un exercițiu foarte simplu pentru a dezvolta chakra gâtului, 
Vishuda. Puteţi, din când în când, să vă planificaţi ca în timpul meditației să nu faceți 
altceva decât să ascultați numai, fără să gândiţi... şi să încercaţi să auziți vocea 
înțelepciunii, vocea spiritelor luminoase. Evident, primele zile, săptămâni, nu veți auzi 
poate nimic; dar dacă perseveraţi în acest exercițiu, veţi auzi vocea interioară, dulcea 
voce a lui Dumnezeu... O numim uneori vocea liniştii, atât e de fină şi de subtilă, dar în 


ziua când veţi reuşi să o auziţi, toată ființa voastră se va cutremura... nu sunt cuvinte 
pentru a exprima ceea ce este această voce. 

Pentru a dezvolta Ajna chakra, vă imaginaţi că vedeți cu ochii interiori pământul, 
cerul, spaţiul, cu creaturile nenumărate care îl locuiesc, toate lumile vizibile şi invizibile. 
Le priviţi aşa, foarte simplu, cu multă dragoste, şi deja sunteţi pe cale să trezițţi vederea 
voastră spirituală. 

Pentru chakra creştetului capului, este de asemenea un exercițiu de făcut, dar ar 
putea fi periculos pentru unii şi o să vă vorbesc altă dată despre el. În timp ce primele 
două sunt inofensive: faceţi-le, puteţi să le practicaţi fără nici un pericol. Nimic rău nu vi 
se va întâmpla dacă căutați să auziți vocea divină. Faceţi ca şi cum ați asculta cu 
amândouă urechile; dar în realitate, se trezeşte o a treia ureche. Şi e la fel dacă încercați 
să contemplați minunile lumii invizibile, un al treilea ochi se va deschide. Astfel, în 
fiecare zi, câte puţin, veţi parcurge un drum extraordinar care, dacă ştiţi să perseverați, vă 
va conduce la iluminare. 

În geneză se spune că Adam şi Eva trăiau în grădina Edenului, unde, printre toate 
soiurile de arbori, creşteau Arborele Vieţii şi Arborele Cunoaşterii Binelui şi Răului. 
Dumnezeu le-a interzis să mănânce din fructele Arborelui Cunoaşterii Binelui şi Răului. 
Dar iată că şarpele a reuşit să o convingă pe Eva, care l-a convins pe Adam să mănânce 
din fructul interzis... Şi cunoaşteţi continuarea. 

Ei bine, acest Arbore al Cunoaşterii Binelui şi Răului nu e altul decât sistemul 
cheakrelor în lungul coloanei vertebrale, şi şarpele care era la baza arborelui, înfăşurat în 
jurul lui însuşi, este forţa Kundalini. Şarpele i-a vorbit Evei, spunându-i: “Dacă vei 
mânca din fructele acestui arbore (adică dacă trezeşti chakrele), vei deveni ca şi 
Dumnezeu, vei avea omniscienţă, clarviziune, puterea întreagă.” Evident, Eva a fost 
tentată şi Adam la fel. Ei da, dar era prematur, ei nu erau pregătiţi să suporte puterea 
acestor forţe puse în acţiune. Ei ar fi trebuit să continue să mănânce fructele Arborelui 
Vieţii, adică de a absorbi energia plexului solar, care e în legătură cu cosmosul întreg. 
Pentru că, graţie acestei energii, nu ar fi cunoscut nici oboseala, nici suferinţa, nici 
moartea. Da, Arborele Vieţii e plexul solar, în timp ce celălalt arbore, Arborele 
Cunoaşterii Binelui şi Răului, este coloana vertebrală. Adam şi Eva au fost prea grăbiţi 
să-l mănânce fructele, ar fi trebuit să aştepte până când Dumnezeu le-ar fi spus să o facă, 
să vină momentul. 

Acum, acelaşi lucru se petrece cu oamenii. Cei care ştiu să se hrănească cu plexul 
solar, care e legat de soare, ajung din nou să mănânce fructele Arborelui Vieţii: ei absorb 
prana, elixirul vieţii veşnice. În timp ce aceia care vor să mănânce prematur fructele 
celuilalt arbore înainte de a se fi întărit suficient, se expun celor mai mari pericole. Ei 
încearcă să trezească forța Kundalini, ei vorbesc cu şarpele, iar acesta îi împinge spre 
moarte. Da, moartea spirituală. 

Trezirea chakrelor făcută de forța Kundalini trebuie să se facă cu multă precauție. 
V-am dat câteva metode simple pentru a lucra asupra chakrelor Vishuda şi Ajna, şi pot 
acum să adaug o alta care e valabilă pentru toate chakrele: cântecul. Cântatul produce 
unde care fac să vibreze centrii subtili ai omului. Evident, nu e vorba a cânta orice şi 
oricum. Numai vibraţiile produse prin cântece profunde, mistice, pe care le executaţi cu 
conştiinţa forței spirituale care o reprezintă, pot începe trezirea acestor centri adormiti. 

Noi avem în Fraternitatea Albă Universală un întreg repertoriu de cântece mistice 
compuse de Maestrul Peter Deunov. Cântatul e un act sacru, dacă le cântați conştienţi, 


unele cântece vor trezi în coloana voastră vertebrală o forță vie; această forță care se 
ridică soseşte până la cap, pentru a ieşi prin centrul superior. Dacă în timpul cântatului, 
simțiți un frison care vă parcurge din picioare până în cap, în lumină şi puritate, aceasta 
arată cum corpul vostru vibrează o clipă în armonie cu universul. Dar aceasta e o 
binecuvântare pe care poate nu o cunoaşteţi, încă, sau pe care n-aţi experimentat-o decât 
fugitiv. Când veţi cunoaşte cu adevărat această senzație în plenitudinea sa, veți înţelege 
bogăția şi puterea cântatului pentru dezvoltarea vieții spirituale. 


Sistemul Chakrelor 
II 


Există un obicei milenar de a arde esențe sau alte substanţe parfumate în temple şi 
biserici. Fumul, care se ridică în spirale, e un simbol al urcării forței Kundalini prin 
chakre. Cădelniţa cu jăraticul reprezintă chakra Mulhadhara, şi fumul reprezintă şarpele 
de foc, Kundalini. Acest simbol al cădelniţei arată că trebuie să aruncăm anumite materii 
în cămin, ŞI să alimentăm, pentru ca forţa să se poată ridica. Menţinând tradiția de a arde 
esențe în biserici, creştinismul a conservat ritualuri care i-au fost transmise dintr-un trecut 
îndepărtat, chiar dacă sensul lor s-a pierdut. 

Dacă aruncăm o privire asupra altor tradiții spirituale, vom găsi această ştiinţă 
Kundalini sub o altă formă. În tradiţia greacă, de exemplu, ea apare sub forma caduceului 
lui Hermes cu cei doi şerpi împletiţi în jurul baghetei centrale. Cei doi şerpi sunt Ida şi 
Pingala, cei doi curenţi care înconjoară canalul Sushuma şi pe care yoghinii îi activează 
prin respirație pentru a trezi forța Kundalini. 

În tradiţia Kabbalistică, regăsim aceeaşi ştiinţă în Arborele Sefirotic cu cei doi 
stâlpi ai rigorii (pozitiv) şi clemenţei (negativ) situaţi de o parte şi de alta unui stâlp 
central sau al echilibrului. Doi curenți coborând din sefirotul Kether trec prin Hokmak şi 
Binah, se încrucişează în Daath, trec prin Netzach şi Hod şi se încrucişează în fine în 
lesod care, simbolic, reprezintă organele genitale. 

Dacă mergeţi în Tibet, veţi vedea că arhitecţii tibetani au ascuns această ştiinţă, 
Kundalini şi chakrele, în felul de a construi edificii sacre pe care le numesc “stupas”. 
Peste tot, la intrarea sanctuarurilor, mănăstirilor, pe marginile drumurilor, vedem aceste 
construcții care au toate aceeaşi structură: o bază în formă de cub, apoi o parte rotundă, 
sferică, apoi o parte conică, triunghiulară, deasupra căreia se găseşte un element în arc de 
cerc ca o semilună, iar pe el un ornament în formă de flamă pe care poate fi comparat cu 
un deget ridicat, sau litera Iod a alfabetului ebraic. 

Toată ştiinţa omului şi universului este ascunsă în structura acestor edificii. 
Întradevăr, cele cinci forme geometrice corespund, după tradiţia tibetană, celor cinci 
elemente: cubul - pământului, sfera - apei, conul - focului, semicercul - aerului şi flamei - 
eterului. Cele cinci forme şi cele cinci elemente corespund în om celor cinci chakre, 
pentru că tibetanii au redus de două ori două chakre la una singură. Astfel, cubul 
reprezintă Muladhara şi Svadhisthana reunite, pentru că sunt ambele legate pământului, 
materiei cele mai condensate. Deasupra se află chakra ombilicală Manipura, reprezentată 
de cerc; apoi Anahata, chakra inimii, reprezentată de triunghi. Mai sus, chakra gâtului, 
Vishuda, e figurată de lună, şi ultimele două chakre Ajna şi Sahasrara sunt reunite de 
asemenea într-o singură figură, cea a flamei. 


Fiecare din cei cinci centri este sediul unui Dhyani-Buda sau Buda de meditaţie. 
Aceştia sunt, începând din centrul inferior: Amoghasiddhi, Ratnasambhava, Akshobhia, 
Amoghasiddhi şi Vairocana. Cele cinci Dhyani-Buda au fiecare calitățile, virtuțile 
proprii. Se mai numesc şi Buda ai celor cinci înțelepciuni, pentru că fiecare virtute e 
considerată ca o înţelepciune. 

Cele cinci Dhyani-buda sunt venerate în Tibet, dar deasupra tuturor e venerat 
Buda Avalokiteshvar. După legendă, el e fiul lui Buda Amithabha, şi a fost primul care a 
pronunţat pentru prima oară silabele sacre: OM MANI PADME HUM. Legenda 
povesteşte, de asemenea, că într-o zi, pe când privea lumea oamenilor, în fața suferințelor 
şi mizeriei lor, a simţit pentru ei o aşa compasiune, încât capul său s-a făcut ţăndări. Tatăl 
său, Buda Amithabha, i-a dat atunci zece capete plus al său propriu, în timp ce din corpul 
lui Avalokiteshvar ieşeau mii de braţe. Astfel, el e reprezentat cu unsprezece capete şi mii 
de braţe venind în ajutorul oamenilor. 

Iată, în rezumat, cum tibetanii, care au primit aceeaşi învățătură despre chakre ca 
şi hinduşii, au exprimat toată această ştiinţă în structura edificilor lor sacre care reflectă 
structura ființei umane şi cea a universului. 


Chakrele Ajna şi Saharara 


Trebuie să păstrăm o parte din noi înşine trează, seara, înainte de a adormi, trebuie 
să vă gândiţi să lăsaţi pe cineva să vegheze asupra voastră în timpul somnului. lisus a 
spus: “Vegheaţi şi rugați-vă.” Mulţi au crezut că e vorba de a veghea numai în planul 
fizic, atunci, cei săraci, ca să poată aplica acest percept pe care nu l-au înţeles bine, se 
trezeau în plină noapte, se extenuau, luptând împotriva somnului, şi sfârşeau stricând 
ritmurile naturale ale corpului lor... Nu, în alt plan trebuie să fiți treji; în timpul nopții 
trebuie să dormiţi, pentru a lăsa celulele corpului să se odihnească, dar, în acelaşi timp, 
trebuie să vegheați în plan spiritual, adică să vă asociaţi cu cel ce veghează tot timpul, cu 
cel care nu doarme niciodată... 

Absolut imobil şi impasibil, există în voi un Veghetor etern care vede tot, 
înregistrează tot. Locuinţa sa este între cele două sprâncene, în chakra Ajna. De ce spun 
impasibil? Pentru că, orice vi s-ar întâmpla, el nu face nimic pentru a vă salva. Dacă 
sunteți obinuiți să observați viața voastră interioară, veţi simți că în cele mai rele 
momente, cineva dinăuntrul vostru observă totul, înregistrează implacabil ceea ce se 
petrece, dar nu face nimic pentru a vă ajuta... nu e rolul său, şi chiar şi suferinţele voastre 
îl fac să surâdă. E inutil să-l rugaţi; el priveşte, observă, înregistrează... şi surâde. 

Pentru a putea deveni vigilent, lucid, trebuie să vă concentrați din când în când 
asupra centrului Ajna dintre sprâncene, să vă identificaţi cu acest Veghetor etern. Atunci, 
chiar şi în somn, rămâneţi treji: corpul vostru va dormi, dar spiritul vostru vigilent, treaz, 
va călători, va întâlni alte fiinţe şi va studia minunăţiile universului. 

Putem compara chakra Ajna cu un ochi, cu o bulă de cristal, cu o oglindă magică. 
Ea are o virtute pasivă, feminină: pe această oglindă se reflectă toate evenimentele 
universului. Graţie ei, puteți vedea totul, dar nu puteți acţiona cum vreţi, nu vi se dă 
posibilitatea. Ea vă dă viziunea, primiţi imagini, dar nu puteţi schimba cursul 
evenimentelor sau forţelor. Pentru aceasta, trebuie să ajungeţi la ultima chakră, Sahasrara, 
care este emisivă, dinamică, masculină, şi care vă dă puterea de a acționa. Când forța 
Kundalini atinge chakra Ajna, Iniţiatul are viziunea clară asupra lucrurilor, dar nu e 


atotputernic: rămâne încă vulnerabil, expus forțelor contrare, pendulând între bine şi rău. 
lată de ce ea trebuie să meargă până sus la Sahasrara. 

Când intrăm în templele hinduse, găsim aproape peste tot simbolul lingamului. 
Lingamul nu e altceva decât o piatră orizontală pe care se ridică o piatră verticală. Piatra 
orizontală reprezintă principiul feminin, în timp ce piatra ridicată vertical reprezintă 
principiul masculin. Toţi adepții, bărbați, femei, băieţi, fete se roagă şi se înclină cu 
venerație în fața acestui simbol pe care îl ornează cu ghirlande de flori, pentru că e 
reprezentarea generării, a fertilități oamenilor şi a zeilor. 

Lingamul e un simbol de o mare profunzime. El arată că principiile masculin şi 
feminin nu trebuie să fie separate ci unite. Ori, la oameni, ele sunt separate. Bărbaţii, 
femeile nu ştiu să găsească celălalt principiu în ei înşişi, de aceea îl caută în exterior şi se 
frământă pentru că nu îl găsesc, sau dacă îl găsesc, nu le aduce plenitudinea. Bărbaţii şi 
femeile nu pot găsi plenitudinea căutând în exterior, ci unind cele două principii în ei 
înşişi, fiind femeie şi bărbat în acelaşi timp. În acel moment, ei nu mai au nevoie de a se 
uni exterior cu o ființă complementară, sunt compleți: ei au înţelepciunea, forța, puterea 
bărbatului şi au tandreţea, delicateţea, puritatea, sensibilitatea femeii; sunt ei înşişi 
simbolul lingamului, nu le lipseşte nimic, totul li se supune, pentru că ştiu să fie în acelaşi 
timp emisivi şi receptivi. 

Regăsim această polaritate, masculin şi feminin, în chakrele Ajna şi Sahasrara. 
Piatra orizontală, principiul feminin, este chakra Ajna, chakra care recepționează, 
captează, care reflectă. Iar cealaltă, piatra verticală, e principiul masculin, e chakra activă, 
dinamică, cea care creează, proiectează: Sahasrara. Şi când Iniţiatul ajunge să unească 
Ajna şi Sahasrara, devine perfect, atotputernic, e ca şi Shiva, posedă lingamul viu. 

